title: Vuoriraitakaija

text: Vuoriraitakaija elää Papua-Uusi-Guinean keskiosien vuoristoalueilla. Sen populaatio on kooltaan noin 100 000 yksilöä ja elinympäristön ala 50 000–100 000 neliökilometriä.


title: Vuoriraitakaija

text: Laji elää vuoristometsissä ja pensaikoissa 1 700–3 600 m:n korkeudella merenpinnasta.


title: Vuoriraitakaija

text: Lajin pesintä tunnetaan puutteellisesti. Luonnossa pesä lienee puun kolossa.


title: Vuoriraitakaija

text: Vuoriraitakaija syö hedelmiä, siemeniä ja marjoja.


title: Tanskan energiapolitiikka

text: Tanskan energiapolitiikka Tanskan energiankäytöstä ja maan hallituksen, eduskunnan ja muiden sidosryhmien tapa energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.


title: Tanskan energiapolitiikka

text: Juhani Rinteen mukaan energiapolitiikka on ilmastonmuutoksen uhkien vuoksi ihmiskunnan kohtalonkysymys. EU:ssa sovittiin Kioton sopimuksen maakohtaiset päästörajoitukset. Tanska, Saksa ja Britannia ottivat muita maita suuremmat yli 8 %:n maakohtaiset päästörajoitukset, jotta tavoitteeseen päästään.


title: Tanskan energiapolitiikka

text: Kööpenhamina aikoo vähentää hiilidioksidipäästöjään 20 % vuoteen 2015 mennessä ja olla hiilineutraali vuonna 2025. Suunnitelmassa kaikki sähkö tuotetaan tuulivoimalla.


title: Tanskan energiapolitiikka

text: Kööpenhaminan kasvihuonepäästöissä 20 % vähennys v. 1990-2005. Tavoite on 20 % vähennys v. 2015 mennessä. Asukkaista 97 % on kaukolämpö. Tuulivoimaloita, aurinkokennoja ja geotermistä energiaa tuetaan. 36 % pyöräilee töihin tai kouluun. Kööpenhamina pyrkii parhaaksi pyöräilykaupungiksi v. 2015 mennessä. Kööpenhaminassa on Velo-City Global-konferenssi vuonna 2010. Vedenkulutusta vähennetään: 1985: 174 l per asukas, 2007: 114 l/as ja tavoite 2012: 100 l/as. Juomavedestä 92 %:lla on vesimittarit. Kaupungin keittiöistä 57 % oli luomua vuonna 2008. Tavoite on 90 % vuonna 2015. Kunnallisten rakennusten sähkön 5 % vähennys ja lämmön 7 % vähennys v. 2002-6. Kööpenhaminassa on YK:n ilmastokokous joulukuussa 2009. Kokousta varten kaupungin budjetissa on 146 miljoonaa kruunua.


title: Tanskan energiapolitiikka

text: Tanskalaiset arvioivat tuulivoiman kilpailuedukseen 1980-luvulla. He kehittivät teollisuutta. Tuulivoimasta tuli Tanskan arvokkain vientituote. Tanskalaisista tuli merkittävin uusiutuvan energian tuottaja EU:ssa.


title: Otakar Švec

text: Otakar Švec (23. marraskuuta 1892 – 3. maaliskuuta 1955) oli tšekkiläinen kuvanveistäjä, joka muistetaan parhaiten Prahan Stalin-monumentin suunnittelusta.


title: Otakar Švec

text: Švec oli Josef Václav Myslbekin ja Jan Štursan oppipoika. Ennen toista maailmansotaa hän suunnitteli muistomerkit uskonpuhdistaja Jan Husille ja Tšekkoslovakian ensimmäiselle presidentille Tomáš Masarykille, mutta saksalaiset tuhosivat molemmat patsaat sodan aikana.


title: Otakar Švec

text: Toisen maailmansodan jälkeen Švec osallistui suunnittelukilpailuun, jonka voittaja sai suunnitella Prahaan muistomerkin Neuvostoliiton johtajalle Josif Stalinille. Švec voitti kilpailun ja suunnitteli Tšekkoslovakian kommunistihallitukselle graniitista veistetyn 15 metrin korkuisen ja 22 metrin levyisen patsaan, joka oli maailman suurin jäljennös Stalinista. Patsaan rakentamiseen kului viisi ja puoli vuotta, ja se paljastettiin vuonna 1955, kaksi vuotta Stalinin kuoleman jälkeen. Švec ei osallistunut patsaan paljastustilaisuuteen, koska hän teki itsemurhan ennen tapahtumaa. Vuonna 1956, vain vuotta Švecin kuolemasta ja patsaan paljastustilaisuudesta, Neuvostoliiton uusi johtaja Nikita Hruštšov tuomitsi Stalinin henkilökultin ja aloitti Stalinin muistomerkkien hävittämisen destalinisaatiossa. Vuoden 1962 marraskuussa Stalinin monumentti tuhottiin 800 kilogrammalla räjähteitä.


title: Huppuraitakaija

text: Huppuraitakaija ("Psittacella picta") on Papua-Uudessa-Guineassa elävä kaijalaji.


title: Huppuraitakaija

text: Huppuraitakaija on noin 19 cm pitkä ja painaa 48–60 g. Lajista tunnetaan kolme alalajia ja muotojen välillä on värieroja. Koiraan höyhenpuku on pääosin vihreä, selässä on keltaista raidoitusta, päälaki on punaruskea ja kaulan ympärillä on toisinaan kapea keltainen rengas. Posket, kurkku ja rinnan yläosa ovat siniset, yläperä ja pyrstön alapeitinhöyhenet punaiset ja siiven alapeitinhöyhenet kellanvihreät. Nokka on siniharmaa ja valkokärkinen, iiris oranssi ja jalat tummanharmaat. Naaras muistuttaa muuten koirasta mutta sen rinta on keltainen mustin raidoin ja siltä puuttuu keltainen kaularengas. Nuoret linnut muistuttavat naarasta, niiden pää on ruskea ja höyhenten kärjet ovat vihertävät.


title: Huppuraitakaija

text: Huppuraitakaijaa ei pidetä lemmikkinä.


title: Huppuraitakaija

text: Huppuraitakaija elää Papua-Uusi-Guinean keskiosien vuoristoalueilla. Sen populaatio on kooltaan yli 100 000 yksilöä ja elinympäristön ala 20 000–50 000 neliökilometriä.


title: Huppuraitakaija

text: Laji elää avomaihin rajautuvissa vuoristometsissä 2 500–4 000 m korkeudella merenpinnasta.


title: Huppuraitakaija


title: Huppuraitakaija

text: Huppuraitakaija syö hedelmiä, siemeniä ja marjoja.


title: Menneisyyden taikaa etsimässä 1980–1990

text: Menneisyyden taikaa etsimässä 1980–1990 on kokoelma-albumi suomalaisen Kauko Röyhkä & Narttu -yhtyeen tunnetuimmista kappaleista. Se julkaistiin 20. toukokuuta 2009.


title: Ruskoraitakaija

text: Ruskoraitakaija ("Psittacella modesta") on Papua-Uudessa-Guineassa elävä pienikokoinen kaijalaji.


title: Ruskoraitakaija

text: Ruskoraitakaija on noin 14 cm pitkä ja painaa noin 42 g. Lajista tunnetaan kolme alalajia ja muotojen välillä on värieroja. Sen höyhenpuku on pääosin vihreä, pää on ruskea ja rinta joko keltaisen ja oranssin kirjava, mustaraitainen (naaras) tai oliivinruskea (koiras). Alaperä on punainen. Nokka on siniharmaa ja valkokärkinen, iiris oranssi ja jalat harmaat. Naaras muistuttaa muuten koirasta mutta sen pää on vaaleamman ruskea. Nuoret linnut muistuttavat naarasta.


title: Ruskoraitakaija

text: Ruskoraitakaijaa ei yleensä pidetä lemmikkinä.


title: Ruskoraitakaija

text: Ruskoraitakaija elää Papua-Uusi-Guinean länsiosan vuoristoalueilla. Sen populaatio on kooltaan yli 50 000 yksilöä ja elinympäristön ala 20 000–50 000 neliökilometriä.


title: Ruskoraitakaija

text: Laji elää vuoristometsissä 1 700–2 800 m korkeudella merenpinnasta.


title: Ruskoraitakaija

text: Lajin pesintä tunnetaan puutteellisesti. Pesä lienee puun kolossa.


title: Ruskoraitakaija

text: Ruskoraitakaija syö hedelmiä ja siemeniä.


title: Oscar-gaala 1934

text: Oscar-gaala 1934 oli kuudetta kertaa järjestetty Yhdysvaltain elokuva-akatemian palkintogaala, joka pidettiin 16. maaliskuuta 1934 The Ambassador Hotelissa Los Angelesissa. Gaalan juontajana toimi näyttelijä Will Rogers. Palkinnot jaettiin elokuville, jotka oli julkaistu 1. elokuuta 1932 ja 31. joulukuuta 1933 välisenä aikana.


title: Viherraitakaija

text: Viherraitakaija ("Psittacella madaraszi") on pienikokoinen Papua-Uudessa-Guineassa elävä kaijalaji. Laji on nimetty unkarilaisen lintutieteilijän Gyula Madarászin kunniaksi.


title: Viherraitakaija

text: Viherraitakaija on noin 14 cm pitkä ja painaa 34–44 g. Lajista tunnetaan neljä alalajia ja muotojen välillä on värieroja. Höyhenpuvultaan se muistuttaa suuresti ruskoraitakaijaa mutta viherraitakaijalta puuttuu kaulan keltainen rengas ja sen pää on vaaleamman ruskea. Nokka on siniharmaa ja valkokärkinen, iiris punaruskea ja jalat siniharmaat.Nuoret linnut muistuttavat naarasta.


title: Viherraitakaija

text: Viherraitakaijaa ei yleensä pidetä lemmikkinä. Se liikkuu yleensä pareittain, ja on hiljainen ja huomaamaton.


title: Viherraitakaija

text: Viherraitakaija elää Papua-Uusi-Guinean itäosien vuoristoalueilla. Sen populaatio on kooltaan yli 50 000 yksilöä ja elinympäristön ala 50 000–100 000 neliökilometriä.


title: Viherraitakaija

text: Laji elää vuoristojen sademetsissä 1 100–2 500 m:n korkeudella merenpinnasta.


title: Viherraitakaija

text: Lajin pesintä tunnetaan puutteellisesti. Luonnossa pesä lienee puun kolossa.


title: Viherraitakaija

text: Viherraitakaija syö hedelmiä, siemeniä, marjoja ja kasvien osia.


title: Järvenpään Koripalloseura

text: Järvenpään Koripalloseura (JKS) on järvenpääläinen koripalloseura. Seura on keskittynyt poikien koripalloiluun ja seuran edustusjoukkue pelaa I-divisioonassa. Seuran jäsenmäärä on noin 200.


title: Järvenpään Koripalloseura

text: Järvenpään Koripalloseura perustettiin vuonna 1988 ja se onnistui nousemaan I-divisioonaan vuonna 2008 voitettuaan 22 pelistä 20. Ensimmäisellä divarikaudellaan joukkue sijoittui toiseksi viimeiseksi. Tammikuun lopulla 2010 seuran edustusjoukkueen nimi muutettiin Team Uusimaaksi. Kauden 2009–2010 jälkeen seuran paikka oli tarkoitus luovuttaa Uusimaa Basket ry:lle. Team Uusimaa putosi lopulta karsintojen kautta II-divisioonaan.


title: Robotin elämää

text: Robotin elämää ("Bicentennial Man") on Chris Columbuksen ohjaama elokuva vuodelta 1999. Sen pääosassa Andrew-nimisenä robottina esiintyy Robin Williams.


title: Robotin elämää

text: Richard Martin (Sam Neill) ostaa Andrew-robotin (Robin Williams) kotiapulaiseksi. Richard luulee ostaneensa kotiaskareissa auttelevan peltikasan, mutta Andrew paljastuukin luovaksi ja ajattelevaksi robotiksi. Valmistaja kertoo robotissa olevan sirun olevan viallinen. Richard alkaa opettaa Andrew’lle asioita ihmisyydestä. Lopulta Andrew haluaa ostaa vapautensa ja muuttaa itsensä niin ihmiseksi kuin suinkin mahdollista. Lopulta vuosien kuluttua hänet hyväksytään ihmisenä.


title: Rastaat (suku)

text: Rastaat ("Turdus") on rastaiden (Turdidae) heimoon kuuluva lintusuku. Sukuun kuuluu BirdLife Suomen mukaan 80 lajia.


title: .30-06 Springfield

text: .30-06 Springfield patruuna tai metrijärjestelmässä 7,62×63 mm, standardisoitiin ja otettiin käyttöön Yhdysvaltojen armeijassa vuonna 1906 (tästä on peräisin merkintä "06"). Patruuna oli käytössä 1970-luvun alkuun asti. Se korvasi .30-03:n, 6 mm Lee Navy:n ja .30 US Army:n (tunnetaan myös nimellä .30-40 Krag). .30-06 pysyi Yhdysvaltojen armeijan pääasiallisena patruunana lähes 50 vuotta, kunnes se lopulta korvattiin 7,62×51 mm patruunalla (7,62×51 mm NATO, kaupallinen nimi .308 Winchester). Se on edelleen suosituin suurriistapatruuna Pohjois-Amerikassa, ja yksi suosituimmista maailmanlaajuisesti.


title: .30-06 Springfield

text: 1900-luvun alussa suurin osa maailmasta oli ottanut käyttöön spitzer-luodin: Ranska jo vuonna 1898, Saksa vuonna 1905, Venäjä 1908 ja Iso-Britannia 1914. Kun spitzer otettiin käyttöön, oli .30-03 jäänyt ajastaan jälkeen. Tällöin kehitettiin uusi hylsy jossa oli hieman lyhyempi kaula, joka mahdollisti suuremmalla nopeudella ammutun, 150 grainin (9,7 g) spitzer-luodin nopeudella 2 700 ft/s (820 m/s).


title: .30-06 Springfield

text: M1903 Springfield -kivääri, joka otettiin käyttöön aiemman patruunan kanssa oli helposti muunnettavissa käyttämään .30-06-patruunaa. Tämä uusi versio aseesta tunnetaan nimellä M1906. Kivääriä muokattiin lyhentämällä piippua ja jyrsimällä patruunapesää. Tämä tehtiin jotta uusi spitzer-luoti ei joutuisi hyppäämään liian pitkälle ulottuakseen rihloille. Tämän lisäksi poistettiin aiemmissa Springfield-kivääreissä ollut hankala "sauvapistin".


title: .30-06 Springfield

text: Ensimmäisessä maailmansodassa saadut kokemukset osoittivat, että muiden maiden konekiväärien tehokas kantomatka oli huomattavasti amerikkalaisia konekivääreitä pidempi. Lisäksi ennen laajamittaista kevyiden kranaatinheittimien ja tykistön käyttöönottoa, pitkän kantaman konekiväärien sulkutuli oli tärkeä osa Yhdysvaltain jalkaväen taktiikkaa. Tämän vuoksi Ordnance Corps kehitti vuonna 1926 .30 M1 Ball -patruunan käyttäen 174 grainin (11,3 g), 9 asteen boat tail -luotia, jonka nopeus oli pudotettu 2 640 ft/s (800 m/s). Tämä luoti tarjosi huomattavasti laajemmat käyttömahdollisuudet konekivääreihin ja kivääreihin ballististen ominaisuuksiensa takia. Lisäksi kehitettiin kupariseosvaippa joka poisti aiempaa patruunaa vaivanneet metallin likaantumisongelmat.


title: .30-06 Springfield

text: Sodanajan ylijäämä oli yli 2 miljardia panosta. Armeijan asetus edellytti, että vanhimmat ammukset käytetään koulutuskäytössä ensin. Tämän seurauksena vanhemmat .30-06 ammukset kulutettiin koulutukseen; M1-patruunan varastot kasvoivat hiljalleen, kunnes kaikki vanhemmat ammukset oli ammuttu. 1936 havaittiin, että uuden M1-ammuksen ja sen 174 grainin (11,3 g) boat tail -luodin maksimikantomatka oli monien ampumaratojen turvarajojen ulkopuolella. Hätätilanteessa tehtiin tilaus patruunoista jotka vastasivat ballistiikaltaan vanhoja patruunoita. Uusi patruuna kehitettiin vuonna 1938, joka oli pohjimmiltaan identtinen vanhan M1906 patruunan kanssa, mutta jossa oli kupariseosvaippa ja myös erilainen lyijyseos. Uusi luoti oli massaltaan 152 grainin (9,8 g) sijasta 150 grainia. Tämä patruuna .30 M2 Ball käytti tasapohjaista luotia ja oli nopeampi (2 805 ft/s) kuin kumpikaan edeltäjistään.


title: Benjamin Linus

text: Benjamin ”Ben” Linus on Michael Emersonin esittämä fiktiivinen hahmo yhdysvaltalaisessa televisiosarjassa "Lost".


title: Benjamin Linus

text: Benjamin Linus syntyy 19. joulukuuta vuonna 1966, kun hänen vanhempansa ovat patikoimassa metsässä Oregonissa, Portlandin ulkopuolella. Hänen äitinsä Emily kuolee synnytykseen, mutta ehtää pyytää miestään Rogeria nimeämään pojan Benjaminiksi. Vuonna 1973 kahdeksanvuotias Ben muuttaa isänsä kanssa saarelle, josta Dharma Initiative on tarjonnut töitä Rogerille. Saarella Ben alkaa nähdä näkyjä äidistään. Humalapäinen Roger solvaa Beniä ja syyttää tätä äitinsä kuolemasta. Surullisena Ben juoksee viidakkoon, jossa hän näkee äitinsä hahmon, joka käveli takaisin viidakkoon. Ben alkaa vihata Dharmaa ja kohtaa viidakossa Richardin. Richard hyväksyy Benin pyynnön liittyä Toisiin, mutta hän käskee Beniää olemaan kärsivällinen.


title: Benjamin Linus

text: Jaksossa "Namaste" 11-vuotias Ben kohtaa Sayidin ja lupaa auttaa tämän vapaaksi luullen, että Richard on lähettänyt Sayidin. Benin vapauttama Sayid ampuu kuitenkin häntä rintaan ja jättää hänet kuolemaan. Jin tuo Benin takaisin Dharma-ryhmän luo, ja Juliet yrittää auttaa Beniä. Jackin kieltäydyttyä auttamasta, Kate ja Sawyer vievät Benin Toisten luo, jossa Richard sanoo heille tapauksen muuttaneen Benin pysyvästi ja hänen olevan ikuisesti yksi Toisista. Richard vie Benin parannettavaksi , jonka jälkeen Widmore toivottaa Benin tervetulleeksi Toisiin.


title: Benjamin Linus

text: Vuonna 1988 Widmore lähettää Benin tappamaan Rousseaun, mutta Ben varastaa Rousseaun tyttären ja varoittaa tätä tulemasta hakemaan tytärtään takaisin. Neljä vuotta myöhemmin Ben tappaa isänsä myrkkykaasulla. Palattuaan parakeille Ben huomaa Toisten surmanneen kaikki Dharman työntekijät. Ben liittyy Toisiin ja saa johtajuuden, koska hänellä on kyky kommunikoida Jacobin kanssa. Myöhemmin Ben karkottaa Widmoren saarelta, joka uhkailee Beniä valitsemaan joko saaren tai Alexin.


title: Benjamin Linus

text: Kaksi päivää ennen Oseanic 815:n turmaa Ben huomaa kasvaimen selkärangassaan. Nähtyään lentoturman Ben lähettää Ethanin ja Goodwinin tutkimaan selviytyneitä. Myöhemmin paljastuu, että Ben halusi Goodwinin kuolevan, jotta saisi Julietin itselleen.


title: Benjamin Linus

text: Kolmannen tuotantokauden jaksossa "Paljastus" Ben ja Juliet menevät ja katselevat monitorista Jackiä. Ben kertoo Julietille yrittävänsä vakuuttaa Jackin suorittamaan leikkauksen. Myöhemmin Ben jää Rousseaun ansaan ja väittää selviytyneille olevansa kuumailmapallolla saarelle joutunut mies nimeltään Henry Gale. Sayid vie Benin , ja yrittää saada hänet kertomaan totuuden, mutta epäonnistuu.


title: Benjamin Linus

text: Myöhemmin Michael vapauttaa Benin, josta kiitollisena Ben päästää Michaelin ja Waltin pois saarelta veneellä. Jack suostuu myöhemmin suorittamaan kasvaimenpoistoleikkauksen, mutta yrittää kesken leikkauksen kiristää Toisia Benin hengellä viiltämällä tämän munuaista. Jack suorittaa leikkauksen loppuun kuultuaan Katen ja Sawyerin päässeen turvaan.


title: Benjamin Linus

text: Ben lupaa päästää Jackin ja Julietin pois saarelta sukellusveneellä, mutta Locke räjäyttää sen. Ben kertoo Lockelle ”taikalaatikosta”, jossa paljastuu olevan Anthony Cooper. Ben käskee Lockea tappamaan isänsä, jotta tämä voisi liittyä Toisiin. Locke ei kuitenkaan pysty siihen, ja antaa Sawyerin tehdä sen. Palattuaan Benin luo isänsä ruumis mukanaan Ben kertoo Lockelle Jacobista ja vie tämän Jacobin luo. Viidennen tuotantokauden lopulla Ben kertoo valehdelleen Jacobin asuvan mökissä. Myöhemmin Ben näyttää Lockelle kuopan, jossa on Dharma-jäsenien luurankoja. Ben ampuu Lockea, joka putoaa kuoppaan ja jää sinne kitumaan.


title: Benjamin Linus

text: Palattuaan parakeille Ben käskee Richardia viemään Toiset Temppelille turvaan. Ben lähtee Alexin kanssa estämään Jackin ryhmää ottamasta yhteyttä laivalle, mutta Jack pahoinpitelee Benin ja ottaa tämän vangiksi. Ben yrittää vielä varoittaa Jackiä, mutta turhaan. Ben paljastaa Alexille Rousseaun olevan hänen äitinsä. Selviytyneiden jaettua kahteen ryhmään, Jack päästää Benin Locken ryhmän mukaan. Kohdattuaan Charlotten, Ben ampuu häntä kahdesti rintaan, mutta tämä selviää. Locke aikoo ampua Benin, mutta Ben kertoo vakoojastaan laivalla.


title: Benjamin Linus

text: Katen päästettyä Milesin Benin luo, Miles sanoo olevansa valmis valehtelemaan Widmorelle Benin kuolleen 3,2 miljoonasta. Kerrottuaan lisää Kahanasta, Ben saa Lockelta vapauden liikkua parakeilla vapaasti. Myöhemmin Ben käskee Alexia, Rousseauta ja Karlia menemään Temppelille turvaan ja antaa heille kartan asemalle. Alex joutuu kuitenkin Kahana-ryhmän vangiksi, ja Keamy uhkaa ampua tämän, jos Ben ei antaudu. Ben kieltää Alexin olevan tyttärensä, minkä vuoksi Keamy teloittaa Alexin. Ben sanoo Lockelle Widmoren muuttaneen sääntöjä ja päästää savuhirviön Keamyn ryhmän kimppuun.


title: Benjamin Linus

text: Ben lähtee Locken ja Hurleyn kanssa Jacobin mökille. Saatuaan ohjeet saaren suojelemiseksi Ben vie Locken ja Hurleyn . Ben antautuu Keamylle, mutta Toiset vapauttavat hänet Katen ja Sayidin avulla. Ben surmaa Keamyn, mikä johtaa Kahanan tuhoon. Ben pyytää Lockelta anteeksi kaikkea, ja tekee tästä Toisten uuden johtajan. Ben menee jäiseen kammioon aseman alla ja kääntää jäätynyttä pyörää siirtäen saarta. Ben siirtyy Saharan autiomaahan Tunisiaan.


title: Benjamin Linus

text: Havahduttuaan aavikolla Ben lähtee hotelliin ja huomaa hautajaissaattueen sekä Sayidin. Ben kertoo Sayidille Widmoren tappaneen Nadian, jolloin Sayid ryhtyy Benin palkkamurhaajaksi. Myöhemmin Ben saapuu Widmoren asunnolle Lontooseen ja uhkaa tappaa Pennyn kostoksi Alexin kuolemasta.


title: Benjamin Linus

text: Kaksi vuotta myöhemmin Ben jäljittää saarelta lähteneen Locken ja estää tämän itsemurhan. Kuitenkin Locken paljastettua Eloise Hawkingsin nimen Ben, kuristaa Locken kuoliaaksi ja lavastaa sen itsemurhaksi. Ben vierailee Jackin luona ruumishuoneella ja lupaa auttaa tätä palaamaan saarelle muiden kanssa. Ben painottaa, että Locken ruumiskin on otettava mukaan.


title: Benjamin Linus

text: Ben palkkaa asianajaja Dan Nortonin hakemaan verinäytettä Katelta ja vie Locken ruumiin säilytettäväksi kylmiöön. Ben vierailee Hurleyn luona yrittäen vakuuttaa tämän palaamaan saarelle, mutta Hurley kieltäytyy ja juoksee poliisien syliin. Satamassa Ben paljastaa Jackille ja Katelle palkanneensa Nortonin. Sun saapuu paikalle ja yrittää ampua Benin kostoksi Jinin kuolemasta. Ben saa kuitenkin vakuutettua Sunin siitä, että Jin on elossa ja näyttää tälle Lockelta saamansa Jinin sormuksen. Ben vie Jackin ja Sunin kirkolle, missä Hawking odottaa. Hän kritisoi Beniä siitä, ettei tämä saanut kaikkia tulemaan. Myöhemmin Ben jäljittää Desmondin ja Penelopen sekä ampuu Desmondia rintaan. Ben ei pysty tappamaan Penelopea nähtyään heidän lapsensa Charlien. Desmond havahtuu, pahoinpitelee Benin ja heittää tämän mereen.


title: Benjamin Linus

text: Ben soittaa Jackille ja käskee tämän hakea Locken ruumiin. Ben on matkustajana Ajira Airwaysin lennolla takaisin saarelle, kun valovälähdys tapahtuu ja kone tekee pakkolaskun -saarelle.


title: Benjamin Linus

text: Havahduttuaan onnettomuudesta Ben yrittää palata veneellä pääsaarelle, mutta Sun kolkkaa tämän tajuttomaksi. Palattuaan tajuihinsa Ben kohtaa Locken elossa ja yllättyy, vaikka tiesi saaren herättävän tämän henkiin. Ben kertoo Lockelle rikkoneensa sääntöjä palattuaan saarelle ja että savuhirviö tuomitsisi hänet. Ben ja Locke yrittävät purjehtia lautalla pääsaarelle. Caesar yrittää estää sen, mutta Ben tappaa tämän haulikolla.


title: Benjamin Linus

text: Saavuttuaan laiturille Locke sanoo Benille uskovan tämän saavan tuomion tyttärensä tappamisesta, mistä Ben järkyttyy. Ben ja Locke suuntaavat parakeille, josta löytävät Sunin ja Frankin. Locken selittäessä heille asioista, Ben menee salaiseen käytävään talonsa alle ja kutsuu hirviötä, joka ei kuitenkaan tule. Locke suuntaa Benin ja Sunin kanssa.


title: Benjamin Linus

text: Ben ja Locke menevät Temppelin oleviin tunneleihin Sunin odottaessa ulkona. Ben pyytää Sunia viemään anteeksipyynnön Desmondille, jos Sun pääsee pois saarelta. Benin myöntäessä Lockelle tuomionsa, hän yllättäen putoaa lattian läpi huoneeseen, joka on täynnä hieroglyfejä ja jossa on Anubiksen patsas. Savuhirviö ympäröi Benin, ja näyttää Benille tämän teot, jotka johtivat Alexin kuolemaan. Hetken kuluttua Alex ilmestyy ja työntää Benin seinään, sanoen tietävänsä Benin aikeesta tappaa Locke uudestaan, ja tuhoavansa Benin jos hän tekee niin. Alex käskee Benin totella Lockea joka asiassa. Ben pääsee pois huoneesta ja kohtaa Locken, joka kysyy Beniltä mitä tapahtui. Ben vastaa täristen: ”Se jätti minut eloon”.


title: Benjamin Linus

text:
Ben palaa Locken kanssa Toisten leiriin ja tapaa Richardin. Locke käskee Richardia viemään heidät Jacobin luo. Matkalla Locke käskee Richardia antamaan kompassinsa ”Lockelle”, joka saapuu viidakosta haavoittuneena. Ben katsoo Richardin keskustelua ”Locken” kanssa, kunnes ”Locke” katoaa. Locke paljastaa Benille suunnitelmansa tappaa Jacob, mistä Ben kangistuu, muttei kerro Richardille mitään. Richard alkaa kyseenalaistaa Locken aikeita, mihin Ben tunnustaa Richardille tappaneensa Locken aiemmin. Ben kertoo Lockelle kokemuksestaan savuhirviön kanssa, sanoen tottelevansa Lockea joka asiassa. Locke ilahtuu ja määrää Benin tappamaan Jacobin puolestaan. Locke ohjaa Beniä sanoen, ettei hänen tarvitse enää osoittaa uskollisuutta Jacobille, koska ei ole nähnyt häntä ja Ben menetti tyttärensäkin hänen takiaan.
Ben ja Locke saapuvat nelivarpaisen patsaan luo, jossa Richard päästää Locken ja Benin patsaan sisään. He kohtaavat Jacobin, joka sanoo Lockelle, että ”löysit porsaanreikäsi.” Paljastuu, ettei Locke olekaan oikea Locke, vaan Jacobin perivihollinen eli Musta-asuinen mies, joka on ottanut Locken hahmon. Ben valmistautuu tappamaan Jacobin ja kritisoi Jacobia, ettei saanut koskaan tavata häntä, eikä saanut mitään vastinetta lojaalisuudelleen. Ben kysyy Jacobilta, että ”entäs minä?” mihin Jacob vastaa ”mitä sinusta?” Ben puukottaa Jacobia kahdesti tappaen hänet. Jacob sanoo heikolla äänellä ennen kuolemaansa: ”he tulevat”, jolloin Jacobin perivihollinen työntää Jacobin ruumiin tuleen. Benin murhattua Jacobin, Musta-asuinen mies käskee Beniä hakemaan Richardin, joka heittää Benin maahan oikean Locken ruumiin viereen. Bram ryhmineen raahaa Benin takaisin patsaan sisään, jossa savuhirviö surmaa Bramin ryhmineen. Ben liittyi Ilanan ryhmään ja osallistuu oikean John Locken hautajaisiin.


title: Benjamin Linus

text: Saavuttuaan Temppelille savuhirviön hyökkäyksen jälkeen Ben lähtee etsimään Sayidia ja huomaa tämän surmanneen Dogenin ja Lennonin. Ben pakenee ja kertoo Ilanalle, mitä oli nähnyt. Ilana määrää Milesin käyttämään kykyään lukeakseen Jacobin viimeiset ajatukset, jolloin Ilana sai tietää Benin murhanneen Jacobin. Saavuttuaan rannalle Ilana määrää Benin kaivamaan oman hautansa. Musta-asuinen mies vapauttaa Benin, joka pakenee ja jonka perään Ilana lähtee. Ben selittää Ilanalle uhranneensa Alexin saaren puolesta eikä voi antaa sitä anteeksi itselleen. Ilana ymmärtää ja antaa Benin jäädä ryhmäänsä. Jackin ja muiden saavuttua Ben pysyttelee etäällä.


title: Benjamin Linus

text: Myöhemmin Ben löytää tajuttoman Sunin viidakosta ja vie tämän ryhmänsä luo. Ilanan kuoleman jälkeen Ben päättää auttaa Richardia ja Milesia tuhoamaan lentokoneen ja lähtee hakemaan kranaatteja parakeilta. Parakeilla he kohtaavat Widmoren ja Zoen, jonka Musta-asuinen mies tappaa. Ben tappaa Widmoren ja lähtee Musta-asuisen miehen mukaan. Saavuttuaan kaivolle Sawyer tainnuttaa Benin ja riisuu tämän aseista. Myöhemmin Ben ja Musta-asuinen mies kohtaavat Jackin ryhmän ja suuntaavat saaren sydämeen heidän kanssaan. Desmondin sammutettua Lähteen, saari alkaa täristä ja Ben jää puristuksiin kaatuneen puun alle, mutta hänet pelastetaan. Jackin ja Katen surmattua Musta-asuisen miehen, Ben ja Hurley suuntaavat takaisin Lähteelle. Jackin uhrattua henkensä käynnistettyään lähteen uudelleen, Hurley saaren uutena johtajana tarjoaa Benille töitä neuvonantajanaan, mihin Ben suostuu.


title: Benjamin Linus

text: Myöhemmin Ben vierailee Guamissa, Dharman logistisessa varastossa vapauttaen viimeiset Dharman työntekijät tehtävistään. Ben näyttää heille Hydra-aseman orientaatiovideon ja antaa heille maksun heidän työstään. Ben vierailee myös Waltin luona mielisairaalassa ja vakuuttaa tämän palaamaan saarelle töihin. Ben toimii Hurleyn neuvonantajana kuolemaansa saakka.


title: Benjamin Linus

text: Vaihtoehtoisessa aikajanassa Ben on edelleen saarella lyhyen aikaa Rogerin työskenneltyä Dharmassa. Lähdettyään saarelta Ben alkaa huolehtimaan isästään ja saa tohtorin tutkinnon Euroopan historiasta, saaden töitä historianopettajana Washington Tustin korkeakoulussa Kaliforniassa. Benin asema opettajana on suosittua, ja hän pitää säännöllisesti yksityistä historiakerhoa. Eräänä työpäivänä opettajien huoneessa Ben tapaa Locken. Kun koulun rehtori määrää Benin tarkkailemaan jälki-istuntoa, Ben huomauttaa, että hänellä on kerho samanaikaisesti, mihin rehtori vastaa kerhon joutuvan lakkaututetuksi. Benin ja Arztin riideltyä rehtorista, Locke ehdottaa, että Benin kuuluisi olla rehtori, koska hän välittää oppilaistaan.


title: Benjamin Linus

text: Kotona Ben kertoo isälleen tuntevansa itsensä häviäjäksi, jolloin Roger sanoo toivoneensa aina Benin parasta ja miettineensä, mitä olisi tapahtunut, jos he eivät olisi lähteneet saarelta. Samanaikaisesti Alex ilmestyy Benin ovelle ihmetellen, miksei Ben ollut mukana historiankerhossa sekä pyttää Beniltä apua tehtävissään. Ben lupautuu antamaan hänelle tukiopetusta aamulla. Aamulla Alex kertoo Benille saaneensa tietää rehtorin ja terveydenhoitajan välisestä suhteesta. Ben päättää käyttää tilaisuuden hyväksi ja pyytää Arztia hakkeroimaan rehtorin sähköpostiviestit. Ben kohtaa rehtorin ja uhkaa paljastaa viestit kaikille, jollei tämä eroasi tehtävästään. Rehtori iskee takaisin uhkaamalla olematta suositella Alexia Yaleen ja tuhoavansa hänen uransa, jollei Ben peräänny. Ben joutuu vetäytymään ja antaa oman parkkiruutunsa Arztille korvaukseksi. Ben saa kuitenkin jatkaa historiankerhoaan. Pian Alex kertoo Benille rehtorin suositelleen häntä Yaleen ja saaneensa paikan.


title: Benjamin Linus

text: Koulupäivän lopussa Ben kohtaa Desmondin, joka väittää hänelle suunnittelevansa tuoda poikansa tähän kouluun. Samalla hetkellä Desmond ajoi Locken yli, jolloin Ben kutsuu ambulanssin. Ambulanssissa Locke kertoo Benille Helenin olevan se, jolle pitää ilmoittaa asiasta. Locken toivuttua Ben huomaa, että Desmond aikoo ajaa uudelleen Locken päälle, ja ryntää Desmondin eteen käskien soittaa poliisit. Desmond sanoo Benille, ettei hän aikonut satuttaa Lockea, vaan ”saada hänet unohtamaan”. Ben kysyy, kuka Desmond on, jolloin Desmond pahoinpitelee Benin. Ben saa välähdyksen ensisestä elämästään, jossa Desmond pahoinpitelee Beniä satamassa. Ben menee sairaalaan hoitamaan vammansa, ja tapaa Locken, kertoen hänelle tapahtuneesta.


title: Benjamin Linus

text: Myöhemmin koulun jälkeen Alex huomaa Benin ja kysyy, mitä hänelle oli tapahtunut ja ihmetteli kuka haluaisi satuttaa ”maailman kilteintä henkilöä”. Alex pyytää Beniä äitinsä luo syömään, ja Ben suostuu. Asunnolla Danielle kertoo Benille Alexin isän kuolleen, kun tämä oli kaksivuotias ja Benin olleen hänelle kuin isähahmo, mistä Ben liikuttui suuresti. Pian Ben muistaa entisen elämänsä saarella.


title: Benjamin Linus

text: Kun muut selviytyneet ovat valmiita siirtymään eteenpäin, Ben istuu kirkon portailla. Locken saavuttua paikalle, Ben sanoo hänelle, ettei hän ole vielä valmis lähtemään. Ben pyysi Lockelta anteeksi, että tappoi hänet perusaikajanassa ja sanoo olleensa itsekäs sekä kateellinen eikä erikoinen kuten Locke. Locke antaa hänelle anteeksi, jonka Ben sanoo merkitsevän enemmän kuin tarpeeksi. Ben sanoo Lockelle, ettei tämä tarvitse enää pyörätuolia, jolloin Locke hyvästelee Benin, nousee ylös tuolista ja kävelee kirkkoon. Myöhemmin Hurley pyytää Beniä tulemaan kirkkoon, mihin Ben sanoo saman kuin Lockelle. Hurley sanoo Benin olleen ”hyvä numero 2”, mihin Ben vastaa Hurleyn olleen ”hyvä numero 1”. Tämä osoittaa Benin ja Hurleyn suhteen saarella olleen paljon parempi kuin Jacobin ja Musta-asuisen miehen olleen. Hurley hyvästelee Benin, joka jää portaille odottamaan. Todennäköisesti Ben myöhemmin ”siirtyi eteenpäin” Alexin ja Daniellen kanssa.


title: Kirvansukuiset

text: Kirvansukuiset ("Sternorrhyncha") on nivelkärsäisten alalahko. Kaikki siihen kuuluvat lajit ovat pieniä kasvien nesteitä imukärsällään imeviä hyönteisiä. Huomattavan monet ovat merkittäviä viljelysten tuhohyönteisiä.


title: Kirvansukuiset

text: Kirvansukuiset eroavat toisistaan huomattavasti ulkomuodoltaan, mutta yhteistä niillä kaikille on passiivisuus. Kirvoilla ja kempeillä on pitkät tuntosarvet, ja ne muistuttavat ulkonäöltään melko paljon samaan lahkoon kuuluvia luteita ja kaskaita. Jauhiaisista puolestaan tulee ehkä ensimmäisenä mieleen pikkuriikkinen perhonen. Kilpikirvat puolestaan ovat erittäin lyhytikäisiä koiraita lukuun ottamatta jalattomia ja siivettömiä. Kun kilpikirvanaaras löytää ravintokasvin varrelta sopivan paikan, se kiinnittyy kasvin varteen, muodostaa itselleen kuperan suojakuoren eikä enää ikinä liiku. Kirvansukuisten elinkiertoon liittyy usein monimutkaisia vaiheita, joissa yksilöt esiintyvät siivellisinä tai siivettöminä, vaihtavat ravintokasvia tai lisääntyvät neitseellisesti.


title: Kirvansukuiset

text: Kirvansukuiset viihtyvät ryhminä, ja etenkin lehtikirvoilla esiintyy sosiaalista käyttäytymistä muurahaisten kanssa. Eräitä kilpikirvalajeja kasvatetaan kokenilli-väriaineen ja sellakan tuotantoon.


title: Río de las Vueltas

text: Río de las Vueltas on Argentiinan Patagoniassa, Los Glaciaresin kansallispuiston alueella sijaitseva joki. Se laskee Laguna del Desierto -järvestä kohti etelämpänä sijaitsevaa suurta Lago Viedma -järveä. Joen varrella sijaitsee El Chalténin kylä.


title: It’s Not as Bad as I’m Making It Sound

text: It's Not as Bad as I'm Making It Sound on Honest Bob and the Factory-to-Dealer Incentivesin ensimmäinen kokomittainen studio albumi, joka julkaistiin vuonna 2000.


title: Sueo Ōe

text: Sueo Ōe (, , 2. elokuuta 1914 Maizuru – 24. joulukuuta 1941 Manila) oli japanilainen, sukujuuriltaan korealainen seiväshyppääjä ja olympiamitalisti.


title: Sueo Ōe

text: Ōe voitti seiväshypyssä olympiapronssia Berliinin olympialaisista 1936. Kilpailussa Ōe ja toinen Japanin edustaja Shuhei Nishida päätyivät finaalissa tasatulokseen, minkä jälkeen parivaljakolle annettiin mahdollisuus uusia hopeamitalista. Ystävykset kieltäytyivät tästä keskinäiseen ystävyyteensä vedoten. Tilastoja varten Nishidalle annettin hopeamitali ja Ōe suostui vastaanottamaan pronssisen mitalin. Kaksikon pelattua Japaniin he keksivät kuitenkin uuden ratkaisun: mitalit vietiin korusepälle, joka halkaisi mitalit kahtia ja liitti ne uudestaan niin, että muokatuista mitaleista toinen puoli oli pronssia ja toinen hopeaa. Nämä mitalit tunnetaan Japanissa nimellä ”Ystävyyden mitalit”, ja ne toimivat kestävänä muistutuksena ystävyydestä ja yhteistyöstä.


title: Sueo Ōe

text: Olympialaisissa Ōen käskettiin käyttää nimensä japanilaista kirjoitusasua, sillä Korea oli tuohon aikaan Japanin miehittämä. Urheilu-uransa aikana hän opiskeli Keiō-yliopistossa.


title: Sueo Ōe

text: Kiinan–Japanin sodassa Ōe taisteli Japanin armeijassa. Hän kaatui jouluaattona vuonna 1941 hyökkäyksessä Manilaan.


title: Koripallon Euroopan-mestaruuskilpailut 2003

text: Vuoden 2003 koripallon EM-kilpailut pidettiin Ruotsissa 5. syyskuuta – 14. syyskuuta 2003. Hallitsevana mestarina turnaukseen lähti Jugoslavia, joka muutti ennen kisoja nimensä Serbia ja Montenegroksi. Kisat olivat järjestyksessään 33:s.


text:
Lohkojen voittajat pääsivät suoraan jatkoon, kun taas toiseksi ja kolmanneksi sijoittuneet joutuivat karsimaan jatkopaikasta. Pelit pelattiin 5. syyskuuta – 7. syyskuuta.
Pelattiin yhdestä pelistä poikki järjestelmällä.


text: Lähde:


title: Kiinan tasavalta kesäolympialaisissa 1936

text: Kiinan tasavalta osallistui Berliinin kesäolympialaisiin 1936 52 urheilijan voimin. Maan urheilijat osallistuivat seitsemään eri urheilumuotoon, mutta mitaleille asti he eivät yltäneet.


title: Loutti

text: Loutti on Järvenpään 2. kaupunginosa ja sijaitsee aivan keskustan luoteispuolella. Vuoden 2014 lopussa Loutin väkiluku oli 2 982.


title: Loutti

text: Kaupunginosan rakennuskanta koostuu pääasiassa asuinkäytössä olevista kerros- ja rivitaloista. Loutissa on kaksi kioskia, pizzeria-ravintola, yksi kauppa, muutama parturi-kampaamo sekä päiväkoti. Loutissa toimii myös Harjulan koulu (ala-aste), joka palvelee Loutin ja Kaakkolan kaupunginosia.


title: Loutti

text: Järvenpään Puistoblues-festivaalin Bluestoimisto toimii Loutin Vuoritiellä.


title: Loutti

text: Kaupunginosan asumistiheys on yksi Järvenpään suurimpia.


title: Eternal Sonata

text: Eternal Sonata (; "Trusty Bell: Chopinin uni") on roolipeli, jonka kehitti tri-Crescendo ja joka julkaistiin vuonna 2007 Xbox 360 -konsolille. Pelistä julkaistiin vuonna 2008 hieman laajennettu versio PlayStation 3 -konsolille.


title: Eternal Sonata

text: Pelin päähenkilönä on puolalainen säveltäjä Frédéric François Chopin. Peli kuvaa Chopinin viimeisiä unia ja näkyjä hänen kuolemansa lähestyessä, kun hän kärsi tuberkuloosista.


title: Eternal Sonata

text: Chopinin musiikki on tärkeässä osassa peliä, ja musiikin peliä varten esitti pianisti Stanislav Bunin. Muu pelin musiikki on Motoi Sakuraban säveltämää.


title: Eternal Sonata

text: Pelin taistelumekaniikka on yhdistelmä toimintaroolipelejä ja vuoropohjaisia roolipelejä. Kukin hahmoista toimii taistelussa omalla vuorollaan. Taisteluvuorot on jaettu taktiseen ja toiminnalliseen osaan. Taktisen osan aikana pelaaja voi rauhassa miettiä omaa siirtoaan, ja tämän jälkeen pelaajalla on tietty sekuntimäärä tehdä haluamansa liikkeet - käyttää esinettä, hyökätä tai suorittaa erikoishyökkäys. Erikoishyökkäykses kuluttaa joukon "Echo-mittarin". Erikoistaidot — kuten hyökkäys- ja parannustaiat — ovat sitä tehokkaampia, mitä enemmän Echo-pisteitä on kulloinkin tuotettu.


title: Eternal Sonata

text: Erikoishyökkäyksien toiminta riippuu siitä, missä pelaaja on; kullakin taistelualueella on pimeitä ja kirkkaita paikkoja, ja erikoishyökkäykset jaetaan valon ja pimeyden hyökkäyksiin. Pimeitä ja kirkkaita paikkoja voivat aiheuttaa kellonaika, ympäristö, sää sekä hahmojen ja hirviöiden varjot.


title: Eternal Sonata

text: Pelin tapahtumat sijoittuvat enimmäkseen Chopinin unimaailmaan, mutta näkökulma siirtyy aina välillä todellisuuteen ilmoittamaan kuolevan Chopinin tilasta. Tarina jakautuu kahdeksaan osaan, joista kutakin edustaa yksi Chopinin sävellyksistä ja osat liittyvät tämän elämänkokemuksiin.


title: Eternal Sonata

text: Tarina alkaa, kun pieni joukkio suunnittelee ottavansa selvää, miksi Forten Kreivi Waltzin kivennäisjauhe on niin paljon kukkajauhetta halvempaa. He haluavat myös pysäyttää kaivostoiminnan Mount Rock -vuorella, koska se vahingoittaa Agogon metsää. Joukkio saa selville, että kivennäisjauheessa on kohtalokkaita sivuvaikutuksia, jotka voisivat auttaa Forten kuningaskuntaa voittamaan vihollisensa Baroquen. He suuntaavat Forteen, mutta heidät pysäytetään ja vangitaan, koska Fortelle oli ilmoitettu Andantino-nimisen kapinallisryhmän saapumisesta. Joukko pääsee kuitenkin pakoon ja liittyy Andantinon ryhmään. Fermatan linnakkeesta etelässä fortelainen miehistö huomaa heidät, ja paetessaan osa joukosta putoaa jokeen. Jäljelle jääneet, mukaan lukien Andantinon ryhmä, kulkevat myrkkysoiden läpi päästäkseen tukikohtaansa Andanteen.


title: Eternal Sonata

text: Baroquen Prinssi Crescendo pelastaa jokeen pudonneet joukot laivoineen. Matkallaan he kohtaavat merirosvoja. Päästyään turvallisesti Baroqueen joukko keskustelee käsillä olevasta tilanteesta. Forte uhkaa sodalla, mutta Baroque tähtää rauhaan. Crescendo keksii suunnitelman salamurhata Forten Kreivi Waltz, mutta suunnitelma hylätään heti. PS3-versiossa Prinssi Crescendo, Prinsessa Serenade ja joukko siirretään Surunpeiliin ("Lament Mirror"), missä he oppivat Baroquen ja Forten historiasta ja siitä, että täysimittaisen sodan uhka on ollut menneisyydessäkin. Joukko palaa Ritardandoon ja sen molemmat osat yhdistyvät jälleen. Jälleennäkemisen jälkeen Allegretto lähtee hakemaan Polkaa hänen kylästään.


title: Eternal Sonata

text: Joukko matkustaa Baroqueen ja huomaa, että Crescendo ja Serenade ovat kadoksissa. Pian käy ilmi, että he menivät Forteen antautumaan välttääkseen sodan. Joukko suuntaa jälleen Forteen ja löytääkin Mount Rock -vuorella Crescendon, Serenaden ja myöhemmin Kreivi Waltzin. He taistelevat, mutta Kreivi Waltz saa valmiiksi juoman, joka muuttaa hänen taistelutoverinsa Legaton jättihirviöksi. Legato avaa ilmassa portaalin ja katoaa Waltzin kanssa sinne. Joukko seuraa heitä kuolleiden kaupunkiin Kuun Elegiaan ("Elegy of the Moon"), jossa kivennäisjauheeseen kuolleet sielut asuvat, huomaten koko maailman olevan vaarassa. Kaksoislehdykän tornilla ("Double Reed Tower") joukko kohtaa jälleen Legaton ja Waltzin. Tällä kertaa joukko onnistuu kukistamaan heidät, mutta sen jälkeen joukon on taisteltava Chopinia vastaan niin, että hän voi täyttää kohtalonsa. Polka huomaa seikkailun lopun ja hyppää jyrkänteeltä alas. Hän syntyy uudelleen nuorempana ja syleilee Allegrettoa.


title: Eternal Sonata

text: Todellisuudessa Chopinin henki nousee hänen ruumiiltaan, ja Taivaanpeili-nimisellä niityllä hän soittaa viimeisen kerran pianoa, säveltäen Polkan innoittamaa laulua.


title: Eternal Sonata

text: Japaninkieliset nimet suluissa. Chopinia lukuun ottamatta kaikki hahmot on nimetty musiikillisten termien mukaan.


title: Eternal Sonata

text: Ohjaajan Hiroya Hatsushiban mukaan:


title: Eternal Sonata

text: Lokalisointia varten Eternal Sonatan käsikirjoituksen oikoluki Varsovassa sijaitseva Frederic Chopin Society -kerho. Lokalisoinnin ryhmä oli tahtonut olla mahdollisimman historiallisesti tarkka menettämättä käsikirjoituksen alkuperäistä sanomaa.


title: Jarkko Savijoki

text: Jarkko Savijoki (s. 10. elokuuta 1969 Helsinki) on suomalainen entinen jääkiekkohyökkääjä, joka uransa aikana pelasi kahdeksan kauden ajan SM-liigassa kolmessa eri joukkueessa. Lisäksi Savijoki kävi pelaamassa Saksan ja Britannian sarjoissa. HPK:ssa Savijoki pelasi kaikkiaan kahdeksan kautta, ensin I-divisioonaa ja sittemmin SM-liigaa.


title: Jarkko Savijoki

text: Savijoen ura HPK:ssa alkoi jo kaudella 1986–1987 I-divisioonassa, mutta joukkueen noustua liigaan pelipaikkaa ei enää löytynyt, joten Savijoki siirtyi Reipas Lahteen. Lahdessa Savijoki pelasi sekä divari- että liigatasolla, kunnes siirtyi kaudeksi 1991–1992 Jokipoikiin. Joensuussa Savijoki pelasi viiden kauden ajan, mihin mahtui niin I- kuin II divisioonaa.


title: Jarkko Savijoki

text: Jokipojissa Savijoki pelasi hyvillä tehoilla, ja pääsikin takaisin SM-liigaan kesken kauden 1995–1996 HPK:n tarvittua lisävahvistuksia. Savijoki nousi välittömästi tärkeään rooliin myös HPK:ssa. HPK-kausinaan Savijoki ei varsinaisesti loistanut tehopisteillä, mutta hän oli hyvä aloittaja ja luotettava erityisesti puolustuspäässä tasapainottaen siten muun muassa usein samassa ketjussa pelanneiden tšekkien, Roman Šimíčekin ja Tomáš Vlasákin hyökkäysintoa. Kaudella 1997–1998 HPK pelasi EHL-sarjassa ja Savijoki oli sarjan paras pistemies keräämällä kuudessa ottelussa 11 tehopistettä. Kausina 1998–2000 Savijoki toimi HPK:n joukkueen kapteenina.


title: Jarkko Savijoki

text: Kauden 2000–2001 Savijoki pelasi Saksassa Moskitos Essenin joukkueessa Esa Tikkasen kanssa. Kausi päättyi kuitenkin 22 ottelun jälkeen vakavaan jalkavammaan, ja Savijoki jatkoi pelejään vasta seuraavalla kaudella 2001–2002 – jälleen HPK:ssa. Pronssimitaleihin päättyneen kauden jälkeen Savijoki päätti vielä kokeilla uraa ulkomailla, nyt Hull Thunderin joukkueessa, jossa pelejä kertyi vain kaksi.


title: Jarkko Savijoki

text: Pelaajauransa jälkeen Savijoki on muun muassa toiminut projektipäällikkönä Hämeen osaamiskeskuksessa, Teknologiakeskus Innopark Oy:ssa.


title: Sojuz TM-7

text: Sojuz TM-7 oli neuvostoliittolainen miehitetty avaruuslento Mir-avaruusasemalle. Avaruusalus laukaistiin Baikonurin kosmodromilta 26. marraskuuta 1988 ja se laskeutui maahan 27. huhtikuuta 1989.


title: Sojuz TM-7

text: Laukaistiin avaruusasemalle


title: Sojuz TM-7

text: Laskeutuivat


title: Usko, toivo ja huijaus

text: Usko, toivo ja huijaus: Rohkaisusta johdattelun kautta psykoterroriin on psykiatri Hannu Lauerman kirjoittama ja Duodecimin vuonna 2006 kustantama kirja. Kustantajan taskukirjasarjassa ilmestyi uusintapainos vuonna 2008 nimellä "Huijaus: Rohkaisua, johdattelua, psykoterroria". Teos käsittelee vaikuttamisen, huijauksen, valehtelun, kulttien, uskonnollisten liikkeiden, uskomuslääkinnän ja suggestion muotoja.


title: Usko, toivo ja huijaus

text: Lauerma käsittelee ihmisen muistin toimintaa ja muistikuvien vääristymistä ja huijaamisen menetelmiä. Esimerkkejä ovat noitavainot, saatananpalvontahysteria, Ruben Oskar Auervaara ja kreivi Lindgren, hypnoosin väärinkäyttö, näennäistieteelliset opit, skientologia, luontaishoidot, terrorismi, itsemurhaiskut sekä vaaralliset uskonlahkot Daavidin oksa, Kansan Temppeli, Auringon temppeli, Korkein totuus ja Taivaan portti.


title: Usko, toivo ja huijaus

text: Lauerman mukaan esimerkiksi ihmisten suhtautumisessa luontaistuotteisiin on harhaisuutta. Tuotteita ihannoidaan, vaikka niitä ei ole testattu ja vaikka niitä valmistavat yhtiöt pyrkivät rahan tekoon vähintään siinä missä lääkeyhtiötkin, joiden toimintaa sentään valvotaan.


title: Usko, toivo ja huijaus

text: Kirjan lopussa Lauerma pohtii kuinka koululaitos voisi antaa aineksia tunnistaa huijaus rohkaisemalla rakentavaan epäilyyn ja järjen käyttöön.


title: Seeprapallokala

text: Seeprapallokala ("Feroxodon multistriatus") on Australian lähimerissä elävä pallokala, sukunsa ainoa laji.


title: Seeprapallokala

text: Seeprapallokala kasvaa jopa 90 cm pitkäksi. Sillä on selkäpuolella seeprantaljaa muistuttava pystyraitainen kuviointi, mutta vatsapuolelta se on mustapilkkuinen.


title: Seeprapallokala

text: Seeprapallokaloja elää Tyynenmeren länsiosassa, kuten Australian luoteisrannikolla. Sitä tavataan sekä rannanläheisiltä matalikoilta että syvemmiltä, pehmeäpohjaisilta vesialueilta.


title: Seeprapallokala

text:
Seeprapallokuva syö sekä kaloja että selkärangattomia.
Seeprapallokala on käynyt kiinni uimareiden ja rannalla kahlaavien jalkoihin ja raadellut heidän varpaitaan.


title: Pertti Leppälä

text: Pertti ”Patu” Leppälä (s. 19. kesäkuuta 1960 Jyväskylä) on suomalainen entinen nopeuslaskija, moottoriveneurheilija, moottoriveneitä maahantuovan yrityksen markkinointijohtaja ja yrittäjä.


title: Pertti Leppälä

text: Leppälä voitti nopeuslaskun maailmanmestaruuden vuonna 1986.


title: Pertti Leppälä

text: Leppälä ajoi moottoriveneiden F1-sarjaa vuosina 1995–2000 ajaen ensimmäisen kilpailunsa sarjassa vuonna 1994. Vuonna 1996 sarjan voitti Guido Cappellini ja Leppälä oli toinen. Seuraavana vuonna 1997 sarjan voitti Scott Gillman, Leppälä oli toinen ja Cappellini kolmas. .


title: Pertti Leppälä

text: Leppälä järjestää Poker run -moottoriveneilytapahtumaa Hangossa.


title: Lauluturpiaalit

text: Lauluturpiaalit ("Dives") on turpiaalien heimoon kuuluva varpuslintusuku. Lauluturpiaalien sukuun kuuluu BirdLifen mukaan 2 lajia.


title: Punanaamiokaija

text: Punanaamiokaija ("Geoffroyus geoffroyi") on hyvin monimuotoinen oseanialainen kaijalaji.


title: Punanaamiokaija

text: Punanaamiokaija on noin 21 cm pitkä ja painaa noin 135–180 g. Lajista tunnetaan 15 alalajia ja muotojen välillä on värieroja. Sen höyhenpuku on pääosin vihreä, tummempi selkäpuolelta ja siipien yläpeitinhöyhenistä. Siipien alapeitinhöyhenet ovat siniset, pyrstön alapinta keltainen ja yläpinta kellanvihreä ja siiven keskimmäisissä peitinhöyhenissä on punaruskeaa kuviontia. Koiraan naama ja kurkku ovat punaiset ja päälaki sinertävä, naaraan naama on oliivinvihreä ja pää ruskea. Koiraan ylänokka on korallinpunainen ja alanokka ruskeanharmaa, naaraan nokka kokonaan ruskeanharmaa. Iiris on vaaleankeltainen ja jalat vihertävänharmaat. Nuoren linnun pää on vihreä, kurkku ja posket ruskearaitaiset ja nokka ruskeanharmaa.


title: Punanaamiokaija

text: Laji on äänekäs ja ruokailupuita etsivät pikku parvet ovat meluisia ja näkyviä.


title: Punanaamiokaija

text: Punanaamiokaija elää Papua-Uusi-Guineassa, Indonesian itäisessä saaristossa ja pieni populaatio myös Australian koilliskolkassa Cape Yorkin niemimaalla. Sen populaatio on kooltaan yli miljoona yksilöä ja elinympäristön ala 100 000–1 000 000 neliökilometriä.


title: Punanaamiokaija

text: Laji elää yleisenä monen tyyppisissä metsissä, puutarhoissa ja puustoisilla savanneilla alle 800 m:n korkeudella merenpinnasta.


title: Punanaamiokaija

text: Lajin pesintä tunnetaan puutteellisesti. Pesä on puun kolossa usein hyvin korkealla. Naaras munii 2–4 munaa.


title: Punanaamiokaija

text: Punanaamiokaija syö hedelmiä, siemeniä, pähkinöitä, marjoja, kukkia ja niiden nuppuja sekä mahdollisesti hyönteisiä ja niiden toukkia.


Parhaan uutislyhytelokuvan Oscar-palkinto oli Yhdysvaltain elokuva-akatemian vuosittain jakama Oscar-palkinto. Palkintoa jaettiin vuosina 1932–1935.


title: Isomeriliitäjä

text: Isomeriliitäjä ("Procellaria aequinoctialis") on meriliitäjien sukuun kuuluva valtamerilintu.


title: Isomeriliitäjä

text: Isomeriliitäjä on kokonaan tummanruskea, lähes musta, pitkäsiipinen eteläisten valtamerten liitäjä, jolla on kokonaan vaalea nokka, joka nuorella linnulla on vielä vaaleampi kuin akuisella. Joillakin yksilöillä on pieni valkoinen poskitäplä. Linnun pituus on 51–58 cm, siipien kärkiväli 134–147 cm ja paino 1–1,4 kg. Sukupuolet ovat samanvärisiä.


title: Isomeriliitäjä

text: Isaomeriliitäjä elää laajalla alueella eteläisillä valtamerillä. Se pesii Etelämannerta ympäröivillä saarilla, kuten Etelä-Georgialla, jossa sijaitsee lajin suurin yhdyskunta, noin kaksi miljoonaa paria. Lajin kokonaiskanta on noin seitsemän miljoonaa yksilöä. Kanta on taantunut saarille tuotujen vieraiden petojen, kuten rottien, sekä kalastuksessa käytettävien pitkäsiimojen takia.


title: Isomeriliitäjä

text: Laji pesii kasvillisuuden valtaamilla rinteillä tai soistuneessa maastossa. Pesimäajan jälkeen se elää vain avomerellä.


title: Isomeriliitäjä

text: Isomeriliitäjät elävät yhdyskunnissa. Ne kaivavat syvän, yli kaksi metriä pitkän pesäonkalon, jonka perälle ne rakentavat pesän. Lokakuussa naaras munii sinne yhden munan, jota haudotaan 57–62 päivää. Emot voivat välillä jättää munan useiksi päiviksi hautomatta. Poikanen jättää pesän lentokykyisenä 87–106 päivää vanhana. Pari on hyvin uskollinen pesäpaikalleen ja palaa usein samalle pesäkololle vuodesta toiseen. Laji voi elää yli 30-vuotiaaksi.


title: Isomeriliitäjä

text: Isomeriliitäjät syövät mustekaloja, kaloja ja äyriäisiä. Ne saalistavat enimmäkseen kelluen meressä siepaten ruokansa veden pinnasta. Ne ovat hyviä sukeltajia ja etsivät joskus ruokansa sukeltamalla jopa kymmenestä metristä. Ne seuraavat mielellään kalastusaluksia syöden jätteitä ja perkuutähteitä.


title: Bindal

text: Bindal on Norjan kunta Nordlandin läänissä. Se sijaitsee läänin etelärajalla ja sen rajanaapureita ovat Nord-Trøndelagin läänissä etelässä Høylandet ja Nærøy, lännessä Leka ja kaakossa Namsskogan. Nordlandin läänin naapurikuntia ovat pohjoisessa Sømna ja Brønnøy ja idässä Grane. Tammikuussa 2013 tehdyn väestönlaskennan mukaan Bindalin kunnassa oli 1 545 asukasta.


title: Bindal

text: Alkujaan Bindal kuului Namdaleniin ja Trøndelagiin, ja Bindalin murre lasketaan edelleen trøndermurteisiin kuuluvaksi. Vuonna 1658 silloinen Trondheimin lääni liitettiin Ruotsin, mutta läänirajaa muutettiin ruotsalaisten tietämättä siten, että Bindalin pohjoisosa jäi Tanska-Norjalle. Vaikka Trondheimin lääni annettiin takaisin Tanska-Norjalle jo 1660 jäi kaksi vuotta vanha lääninraja voimaan.


title: Bindal

text: Kun Norjaan perustettiin kuntia 1. tammikuuta 1838, silloinen Bindalin seurakuntapiiri jaettiin kahdeksi kunnaksi, Nord- ja Sørbindaleniksi siten, että kukin niistä sijaitsi eri lääneissä. Vuonna 1858 lääninrajaa kuitenkin siirrettiin etelään niin, että kunnat saattoivat yhdistyä nykyiseksi Bindaliksi, pysyen Nordlandin läänissä. 1. tammikuuta 1964 Lande-Tosbotnin piiri liitettiin Bindalista Brønnøyn kuntaan.


title: Aatu Hämäläinen

text: Aatu Hämäläinen (s. 28. helmikuuta 1987 Suonenjoki) on suomalainen jääkiekkoilija, joka pelaa Mestis-joukkue Iisalmen Peli-Karhuissa. Hän on pelipaikaltaan keskushyökkääjä. Hämäläinen on aiemmin pelannut SM-liigassa yhteensä 174 runkosarjaottelua tehopistein 21+35=56 ja keräten 22 jäähyminuuttia sekä 26 playoff-ottelua tehopistein 2+3=5 ja keräten kuusi jäähyminuuttia. Hämäläinen laukoo oikealta.


title: Aatu Hämäläinen

text: Hämäläisen kasvattajaseura on Suonenjoen Kiekko-Karhut, jossa hän aloitti jääkiekon 5-vuotiaana. Hän siirtyi C-juniori-ikäisenä Kalevan Palloon, jossa Hämäläinen voitti B-nuorten SM-hopeaa vuonna 2005. Kaudella 2005–2006 hän debytoi miesten peleissä. Hämäläinen pelasi syyskaudella yhden Mestis-ottelun alle 20-vuotiaiden jääkiekkomaajoukkueessa tehden yhden syöttöpisteen. Hän pelasi ensimmäisen ja kauden ainoaksi jääneen SM-liigaottelunsa KalPassa 11. helmikuuta 2006 Rauman Lukkoa vastaan.


title: Aatu Hämäläinen

text: Kaudella 2006–2007 Hämäläinen pelasi SM-liigassa 23 runkosarjaottelua tehopistein 1+2=3 sekä kolme ottelua Mikkelin Jukureita vastaan pelatussa tasonmittauksessa tehden kaksi syöttöpistettä. Hän teki liigauransa avausmaalin 2. tammikuuta 2007 ylivoimalla Saimaan Palloa vastaan. Hän pelasi kauden aikana myös kaksi Mestis-ottelua alle 20-vuotiaiden maajoukkueessa. Suurimman osan kaudestaan Hämäläinen pelasi kuitenkin vielä KalPan A-nuorissa. Kaudella 2007–2008 hän pelasi SM-liigassa 32 runkosarjaottelua tehopistein 3+4=7. Noin puolet runkosarjastaan Hämäläinen pelasi KalPan A-nuorissa, joita hän vahvisti myös kevään 2008 pudotuspeleissä, jotka päättyivät A-nuorten Suomenmestaruuteen. Toukokuussa 2008 Hämäläinen jatkoi sopimustaan KalPan kanssa vuodella.


title: Aatu Hämäläinen

text: Hämäläinen teki kaudella 2008–2009 läpimurtonsa ja yhden kauden piste-ennätyksensä SM-liigassa tehtyään kaikissa 58 runkosarjaottelussa tehot 11+18=29, joilla hän oli KalPan neljänneksi paras pistemies. Hämäläinen voitti kauden päätteeksi SM-pronssia. Kaudella 2009–2010 hän ei yltänyt enää edellisen kautensa tasolla, eikä tuntenut oloaan hyväksi KalPassa. Hämäläinen jätti joukkueen 22 pelaamansa ottelun jälkeen joulukuussa 2009 ja siirtyi muutamaa päivää myöhemmin vuokralle Turun Palloseuraan. Hän voitti kauden päätteeksi Suomenmestaruuden.


title: Aatu Hämäläinen

text: Kauden 2010–2011 Hämäläinen aloitti Mestis-joukkue Kajaanin Hokissa, jota valmensi hänelle KalPan A- ja C-junioreista tuttu Sami Karppinen. Hämäläinen pelasi joukkueessa 12 ottelua, kunnes Hämeenlinnan Pallokerho vuokrasi hänet marraskuun maaottelutaukoon kestävällä sopimuksella korvaamaan loukkaantunut Tuukka Pulliainen. Seitsemän siellä pelatun ottelun jälkeen HPK jatkoi Hämäläisen sopimusta joulutaukoon saakka. Hän pelasi tämän jälkeen kuitenkin vain kolme ottelua, kunnes joutui viikoiksi sivuun käsivamman takia. Osaksi kyseisen loukkaantumisen takia Hämäläinen ei palannut enää loppukaudella kaukaloihin.


title: Aatu Hämäläinen

text: Toukokuussa 2011 Hämäläinen teki vuoden mittaisen sopimuksen Ruotsin toiseksi korkeimmalla sarjatasolla HockeyAllsvenskanissa pelanneen IF Sundsvall Hockeyn kanssa. Joukkue putosi kauden 2011–2012 päätteeksi sarjatasoa alemmas I-divisioonaan, mutta Hämäläinen palasi kaudeksi 2012–2013 Suomeen ja teki vuoden mittaisen sopimuksen Mestis-joukkue KooKoon kanssa. Hän oli tehoilla 12+18=30 joukkueen kolmanneksi paras pistemies. Hämäläinen voitti kauden päätteeksi Mestis-hopeaa. Kaudella 2013–2014 hän oli KooKoon paras syöttäjä ja kolmanneksi paras pistemies tehoilla 7+29=36. Hämäläinen voitti kauden päätteeksi Mestiksen-mestaruuden.


title: Aatu Hämäläinen

text: Kaudeksi 2014–2015 Hämäläinen siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Tranås AIF:ään. Hän voitti joukkueen sisäisen piste- ja syöttöpörssin tehoilla 13+24=37. Kaudeksi 2015–2016 Hämäläinen palasi kasvattajaseuraansa Suonenjoen Kiekko-Karhuihin pelaamaan II-divisioonaa. Hän voitti joukkueen sisäisen piste-, maali- ja syöttöpörssin tehoilla 24+23=47.


title: Aatu Hämäläinen

text: Hämäläinen siirtyi kaudeksi 2016–2017 vuoden mittaisella sopimuksella Mestiksen nousijajoukkue Iisalmen Peli-Karhujen riveihin. Hän voitti joukkueen sisäisen piste- ja syöttöpörssin tehoilla 9+27=36. Kaudella 2017–2018 Hämäläinen oli IPK:n paras syöttäjä ja toiseksi paras pistemies Tatu Kokkolan jälkeen tehoilla 8+28=36.


title: Aatu Hämäläinen

text: Hämäläisen pikkuveli Aleksi pelaa hänen joukkuetoverinaan IPK:ssa. Aleksi on pelannut urallaan myös KalPan SM-liigajoukkueessa.


title: Aatu Hämäläinen

text: Aatu Hämäläinen harrastaa jääkiekon ohella tennistä sekä rullakiekkoa. Nuorempana hän harrasti pesäpalloa ja jalkapalloa. Hämäläinen voitti myös suopotkupallon kilpasarjan mestaruuden "Mestaruus - Ei selityksiä" -nimessä joukkueessa kesällä 2010.


title: Tuhkaa

text: Tuhkaa on Pate Mustajärven single vuodelta 1984. A-puolen nimikappale on cover Procol Harum -yhtyeen klassikosta "Homburg". Se on Pertti Reposen käännös, jonka levytti alun perin Tapani Lehikoinen. Singlen B-puolen "Onny" on Ilari Ainialan suoraan Mustajärvelle kääntämä The Rolling Stones -hitti "Happy".


title: Tuhkaa

text: Molemmat kappaleet tulivat mukaan myös Mustajärven ensimmäiselle sooloalbumille "Nyt!" (1984).


title: Tuhkaa

text:
A-puoli
B-puoli


title: Dønna

text: Dønna on Norjan kunta Nordlandin läänissä. Se on saaristokunta, jonka kolme suurinta saarta ovat nimeltään Dønna, Løkta ja Vandve. Naapurikuntia ovat pohjoisessa Træna ja Nesna, idässä Leirfjord, etelässä Alstahaug ja lounaassa Herøy.


title: Dønna

text: Kunnan alueella on paljon saaria ja luotoja. Meri on matalaa, minkä vuoksi alueella on paljon kalaa. Pääsaari Dønnan korkein kohta on tunturimuodostelma "Dønnamannen", 858 metriä merenpinnasta. Muut saaret ovat matalampia.


title: George Lynch

text: George Lynch ( s. 28. syyskuuta 1954) on yhdysvaltalainen heavy metal -kitaristi. Hänet tunnetaan parhaiten Dokken-yhtyeestä, jossa hän soitti kitaraa vuosina 1979–1988 ja 1993–1998. Nykyään Lynch on sooloartisti.


title: Jussi Parkkila

text: Jussi Parkkila (s. 13. toukokuuta 1977) on suomalainen jääkiekkovalmentaja. Hän on toiminut Tapparan maalivahtivalmentajana. Aiemmin hän on ollut maalivahtivalmentajana venäläisessä Lokomotiv Jaroslavlissa, WHL-liigan Lethbrigde Hurricanesissa ja Ilveksen juniorijoukkueissa. Parkkila on valmentanut muun muassa Tuukka Raskia, Riku Heleniusta,Juha Metsolaa ja Harri Säteriä. Nykyisin Parkkila on maalivahtivalmentajana NHL seura Colorado Avalanchessa


title: Kartlis tskhovreba

text: Kartlis tskhovreba (, "Kartlin elämä") on keskiaikaisten georgialaisten historiallisten tekstien merkittävin kokoelma. Kartli oli muinais- ja keskiajan Georgian sydänalue, jonka antiikin ja Bysantin kirjoittajat tunsivat nimellä Iberia. Kronikat tunnetaan myös "Georgian kuninkaallisina vuosikirjoina", sllä ne olivat käytännössä Georgian kuninkgaskunnan merkittävin historiallinen teos; englanniksi kronikat tunnetaan yleensä nimellä "The Georgian Chronicles", georgialaiset kronikat.


title: Kartlis tskhovreba

text: Kronikat koostuvat sarjasta erillisiä tekstejä, jotka on kirjoitettu 800–1300-luvuilla. Tutkijat ovat väitelleet tekstien ajoituksesta ja niiden kirjoittajista (kuten Leonti Mroveli ja Džuanšeriani). Vaikka Georgiassa monet tutkijat ehdottavatkin korpuksen varhaisimpien tekstien laatimisajankohdaksi edelleen 1000-lukua, yhä useammat nykytutkijat ovat hyväksyneet professori Cyril Toumanoffin hypoteesin, jonka mukaan "Kartlis tskhovreban" varhaisimmat tekstit kirjoitettiin noin vuonna 800. Uusimmat tekstit lisättiin 1300-luvulla. Kuningas Vakhtang VI:n nimittämä ja johtama erityiskomissio laati kronikoista "kanonisoidun" version 1700-luvulla.


title: Kartlis tskhovreba

text: 1000-luvulla ensimmäiset kolme teosta – "Georgialaisten kuninkaiden ja patriarkkojen historia", "Kuningas Vakhtang Gorgasalin historia" ja "Pyhän Artšilin marttyyrius" – muodostivat jo ensimmäisen kokoelman, joka käsitti Georgian historian sen alkuajoilta aina Vakhtang I Gorgasalin hallituskaudelle (452–502/22) ja Vakhtangin jälkeläisen Artšilin kuolemaan saakka (786). 1100-luvun puolivälissä kokoelmaan lisättiin kaksi tekstiä: "Kartlin kronikka", joka käsittää Georgian historian 700-luvun lopulta ensimmäisen koko Georgiaa hallinneen kuninkaan Bagrat III:n valtakaudelle (hallitsi 1008–1014) ja kuningas Giorgi II:n hallituskauden alkuajoille (hallitsi 1072–1089), ja "Kuninkaiden kuninkaan Davitin historia", joka jatkaa kertomusta ja keskittyy kuningas Davit IV:n valtakauteen (hallitsi 1089–1125).


title: Kartlis tskhovreba

text: "Kartlis tskhovreban" olemassa olevat käsikirjoitukset ovat suhteellisen uusia. Varhaisin eli niin kutsuttu "Anaseuli", "Kuningatar Anan" koodeksi, on vuosilta 1479–1495. Toinen merkittävä versio on "Mariamiseuli" eli "Kuningatar Mariamin" koodeksi, joka kopioitiin vuosina 1633–1645/1646. Näitä georgialaisia versioita kuitenkin edeltää kronikoiden armeniankielinen lyhennelmä, joka tunnetaan nimellä "Georgialaisten historia" ("Patmutiwn Vrats") ja joka laadittiin todennäköisimmin 1100-luvulla. Sen varhaisin käsikirjoitus on kopioitu vuosien 1279–1311 aikana.


title: Kartlis tskhovreba

text: Kronikoista on tehty käännöksiä ranskaksi, venäjäksi, englanniksi ja saksaksi, mutta ne sisältävät kukin vain osan kokoelman teksteistä.


title: Kartlis tskhovreba

text: Jotkut nykytutkijat kuten Ivane Džavakhišvili ovat asettaneet "Kartlis tskhovreban" varhaisten osien autenttisuuden kyseenalaiseksi ja toivoneet äärimmäistä varovaisuutta niiden tulkinnassa. Kronikoissa tarkat historialliset faktat onkin usein sekoitettu myyttisiin tapahtumiin, minkä vuoksi todellista historiografiaa ja mytologiaa on toisinaan vaikea erottaa toisistaan. Kriittinen tutkimus yhdessä muiden lähteiden kuten antiikin teosten kanssa ja useat viimeaikaiset arkeologiset kaivaukset ovat kuitenkin osoittaneet monet kronikoiden kertomukset paikkansapitäviksi. Tekstit eivät kerro vain Georgian historiasta, vaan myös Armeniasta ja Kaukasian alueesta yleensä, Iranista, Syyriasta, Anatoliasta, Rooman valtakunnasta, kasaareista ja turkkilaisista.


title: Herøy

text: Herøy on


title: Amerikanturpiaalit

text: Amerikanturpiaalit, aikaisemmalta nimeltään amerikanmustarastaat ("Euphagus") on turpiaalien heimoon kuuluva varpuslintusuku. Amerikanturpiaalien sukuun kuuluu BirdLifen mukaan kaksi lajia.


title: Lehtisammakot

text: Lehtisammakot ("Hylidae") on heimo sammakoiden ja konnien lahkossa. Lehtisammakot jaetaan neljään alaheimoon: "Pelodryadinae", "Phyllomedusinae", "Hemiphractinae" ja "Hylinae", jotka vielä jaetaan useisiin sukuihin. Lehtisammakot ovat levittäytyneet suureen osaa maapalloa, mutta ei Pohjoismaihin.


title: Amstel Gold Race 2009

text: Amstel Gold Race 2009 oli järjestyksessään 44. maantiepyöräilyn Amstel Gold Race -kilpailu. Se käytiin 257,4 kilometrin reitillä Maastrichtista Valkenburgiin 19. huhtikuuta 2009.


title: Amstel Gold Race 2009

text: Sergei Ivanov voitti kilpailun kukistettuaan Caubergin loppunousussa irtiottokumppaninsa Karsten Kroonin. Nousun alkuvaiheessa heidän kyydistään pudonnut Robert Gesink sijoittui kolmanneksi.


title: Ahdassuusammakot

text: Ahdassuusammakot (Microhylidae) on heimo Neobatrachia-alalahkossa. Ahdassuusammakoiden heimo jaetaan yhteentoista alaheimoon ja noin 60 sukuun. Lajien määrä vaihtelee lähteestä riippuen 300–600 välillä. Lajien pituus vaihtelee 1–10 senttimetrin välillä.


title: Ahdassuusammakot

text: Suurin osa ahdassuusammakoista elää lämpimillä alueilla, Kaakkois-Aasiassa ja Oseaniassa, Etelä-Amerikassa Microhylinaesekä eteläisessä Afrikassa. Eniten erityyppisiä ahdassuusammakoita elää Madagaskarilla ja Uudessa-Guineassa. Alaheimot Cophylinae, Dyscophinae ja Scaphiophryninae ovat endeemisiä Madagaskarilla.


title: Aarno Cronvall

text: Aarno Erik Cronvall (s. 2. marraskuuta 1945 Helsinki) on suomalainen klassiseen musiikkiin erikoistunut toimittaja, tuottaja ja kulttuurivaikuttaja. Hän on toiminut muun muassa Savonlinnan oopperajuhlien lehdistöpäällikkönä vuosina 2000–2004 ja Classic Radion ohjelmapäällikkönä 2005–2007. Cronvall on myös ohjannut oopperaesityksiä ja toimii juontajana radio-ohjelmissa ja erilaisissa klassisen musiikin tilaisuuksissa.


title: Aarno Cronvall

text: Cronvall opiskeli Helsingin yliopistossa. Hän aloitti Yleisradiossa musiikkiosastolla radiotoimittajana vuonna 1969, siirtyi 1970 TV1:n musiikkitoimitukseen ja eteni 1981 musiikkitoimituksen toimituspäälliköksi. Vuosina 1993-1995 Aarno Cronvall ja tuottaja-ohjaaja Erkki Pohjanheimo vastasivat TV1:n Kansainvälinen musiikki -toimituksesta.


title: Aarno Cronvall

text: Cronvall työskenteli Yleisradiossa vuoteen 1997, jolloin perusti Arcron Productions -nimisen tuotantoyhtiön. Hän on myös tehnyt haastatteludokumentteja erilaisista klassisen musiikin vaikuttajista, kuten Erik Tawaststjerna (1973) ja Paavo Berglund (2009). Hänen isänsä oli kapellimestari ja viulutaiteilija Erik Cronvall.


title: Hylarana daemeli

text: Hylarana daemeli on laji aitosammakoiden heimossa, "Hylaranan" suvussa. Laji elää vain Queenslandissa sekä Uusi-Guineassa. Naaraat ovat 58-81 millimetriä pitkiä, koiraat 43-58. Laji elää lähellä vettä, yleensä lähellä sademetsää.


title: Tšekkoslovakia kesäolympialaisissa 1936

text: Tšekkoslovakia osallistui Berliinin kesäolympialaisiin 1936 saavuttaen urheilulajeissa kahdeksan mitalia, joista kolme oli kultaisia ja viisi hopeisia. Kisojen mitalitilastossa Tšekkoslovakia sijoittui 12. sijalle.


title: Pussinäädät

text: Pussinäädät eli pussikissat ("Dasyurus") on suku pussipetojen heimossa. Siihen kuuluu kuusi lajia: täpläpussinäätä ("Dasyurus viverrinus"), uudenguineanpussinäätä ("Dasyurus albopunctatus"), tiikeripussikissa ("Dasyurus maculatus"), pirunkissa ("Dasyurus hallucatus"), "Dasyurus geoffroii" ja "Dasyurus spartacus". Pirunkissa ja uudenguineanpussinäätä luettiin aiemmin erilliseen "Satanellus"-sukuun. Lajit elävät eri puolilla Australiaa ja Uutta-Guineaa.


title: Sateenkaarikalat

text: Sateenkaarikalat (Melanotaeniidae) on hopeakylkikalojen heimo. Se jaetaan 18 sukuun. Ne elävät luonnossa makeassa vedessä Australian pohjois- ja itäosissa, Kaakkois-Aasian saarilla ja Uudessa-Guineassa. Joitakin lajeja, esimerkiksi Pikkusateenkaarikalaa ("Melanotaenia maccullochi") pidetään akvaariokaloina.


title: Sateenkaarikalat

text: Sateenkaarikalat ovat vartalonmuodoltaan litteitä, usein lehtimäisiä, ja jäävät aina alle 12 cm pitkiksi, jotkut lajit alle viisisenttisiksi. Ne syövät sekaravintoa: sekä levää että pieniä selkärangattomia.


title: Intia kesäolympialaisissa 1936

text: Intia osallistui Berliinin kesäolympialaisiin 1936 27 urheilijan voimin. Maan ainoan mitalin näistä olympialaisista voitti miesten maahockeyjoukkue, joka voitti lajinsa jo kolmansissa olympiakisoissa peräkkäin. Maahockeyjoukkue päästi vain yhden maalin, ja senkin finaalissa, joten joukkueen maalieroksi muodostui vakuuttava 38-1. Kisojen mitalitilastossa Intia sijoittui jaetulle 20. sijalle.


title: Herøy (Nordland)

text: Herøy on Norjan kunta Nordlandin läänissä. Se on saaristokunta, jonka suurimpia saaria ovat Nord-Herøy, Sør-Herøy, Tenna, Indre Øksningan, Ytre Øksningan, Staulen ja Seløy. Saaret on yhdistetty toisiinsa silloilla. Saarille Husvær ja Brasøy on lauttayhteys Herøystä ja Alstahaugista. Kunnan lähimpiä naapurikuntia ovat koillisessa Dønna, kaakossa Alstahaug ja lounaassa Vega. Herøyltä on lauttayhteys Sandnessjøeniin ja siltayhteys Dønnaan.


title: Komissaari (puna-armeija)

text: Komissaari eli politrukki (, lyhenne sanoista политический руководитель, `polititšeski rukovoditelʹ, "poliittinen ohjaaja") oli Neuvostoliitossa poliittinen upseeri, joka valvoi kommunistisen puolueen määräysten ja ohjeiden toimeenpanoa puna-armeijassa sen eri yksiköiden johtajien, päälliköiden ja komentajien rinnalla.


title: Komissaari (puna-armeija)

text: Kuuluisimpia poliittisia upseereita olivat toisen maailmansodan aikana kenraaliluutnantin arvoisina palvelleet Nikita Hruštšov ja Leonid Brežnev, jotka molemmat nousivat myöhemmin NKP:n pääsihteeriksi eli Neuvostoliiton johtoon.


title: Komissaari (Euroopan komissio)

text: Komissaari on Euroopan komission jäsen. Jokainen Euroopan unionin jäsenmaa valitsee oman komissaarin ja tällä hetkellä komissaareja on 28. Komissaarit muodostavat yhdessä komission puheenjohtajan kanssa Euroopan komission, yhden EU:n toimielimistä.


title: Komissaari (Euroopan komissio)

text: Jokaisella komissaarilla on oma vastuualueensa pääosastoittain, jotka vastaavat tavallaan valtioiden ministeriöitä. Komissaari on sananmukaisesti komissioon eli tehtävään sitoutunut, eikä hänen tule ajaa yksittäisen jäsenvaltion etua vaan toimia unionin parhaaksi. On suunniteltu, että komissaarien määrää ei enää lisättäisi uusien jäsenvaltioiden liittyessä unioniin, vaan otettaisiin käyttöön esimerkiksi kolmevuotisjärjestelmä ja komissaarinsalkun aiempaa nopeampi kierto jäsenvaltiolta toiselle.


title: Komissaari (Euroopan komissio)

text: Marraskuusta 2014 on istunut Junckerin komissio.


title: Adobe Connect

text: Adobe Connect (ent. Acrobat Connect Pro, usein lyh. ACP) on Adoben luoma verkkokokousympäristö, joka on suunniteltu toimimaan erilaisilla alustoilla. Se hyödyntää useimmilla tietokoneilla jo valmiina olevaa Adobe Flash Playeria: Flash Playerin käyttäjät pääsevät verkkokokouksiin, virtuaalisiin luokkahuoneisiin ja esityksiin ilman erillisten ohjelmistojen asentamista. Adobe Connect toimii useissa eri käyttöjärjestelmissä (esimerkiksi Microsoft Windows, Mac OS, Linux ja Solaris).


title: Adobe Connect

text: Connect-ympäristössä osallistujat voivat olla yhteydessä toisiinsa webkameran, mikrofonin ja chatin välityksellä. Webkamera ja mikrofoni eivät kuitenkaan ole välttämättömiä kokousympäristön käytön edellytyksiä. Connect-ympäristössä on mahdollista jakaa esim. PowerPoint-esityksiä, kuvia, ääni- ja videotiedostoja sekä tietokoneen työpöytänäkymä tai jokin sovellusnäkymä.


title: Adobe Connect

text: Maksullisen Pro-version lisäksi Adobe Connectista on myös maksuton versio, Adobe ConnectNow. Adobe ConnectNow on perusominaisuuksiltaan ammattikäyttöön tarkoitetun Connect Pro -ympäristön kaltainen, mutta ConnectNow'ssa yhtäaikaisten käyttäjien määrä on rajattu kolmeen.


title: Adobe Connect

text: ConnectNow-käyttäjäksi rekisteröitynyt henkilö saa käyttöönsä henkilökohtaisen verkkokokoushuoneen URL-osoitteineen.


title: Adobe Connect

text: Adobe Connect Now:ta ei ole ollut saatavilla enää 10.1.2013 jälkeen.


title: World Federation of Chiropractic

text: The World Federation of Chiropractic (WFC) on kiropraktiikan kansallisten järjestöjen keskusjärjestö ja yhteistyöelin, joka edustaa niitä kansainvälisesti. Sillä on eri maissa 88 jäsenjärjestöä. WFC on ollut vuodesta 1997 Maailman terveysjärjestön WHO:n alainen järjestö, ja se toimii yhteistyössä monien muiden terveydenhoitoalan järjestöjen kanssa. Järjestön kotipaikka on Kandassa.


title: World Federation of Chiropractic

text: Suomessa WFC:n jäsenjärjestö on Suomen Kiropraktikkoliitto.


title: Valencia BC

text: Valencia Bàsquet Club on espanjalainen koripalloseura. Joukkueesta käytettiin aikaisemmin sponsorointisyistä myös nimeä Pamesa Valencia.


title: Valencia BC

text: Seura perustettiin vuonna 1986, ja se saavutti verrattain nopeasti menestystä. Joukkue nousi vuonna 1988 ACB:hen. 1996 joukkue nousi uudelleen ja kaksi vuotta myöhemmin seura voitti Espanjan cupin. Joukkue pääsi myös Saporta Cupin finaaleihin, mutta ei onnistunut kuitenkaan voittamaan sitä. Ensimmäinen suuri kansainvälinen saavutus oli ULEB Eurocupin voittaminen ensimmäisenä joukkueena. Kaudella 2003-2004 joukkue pääsi Euroliigassa 16 parhaan joukkoon. Kaudella 2008-2009 joukkue pääsi ULEB Eurocupin puolivälieriin.


title: Suomen Kiropraktikkoliitto

text: Suomen Kiropraktikkoliitto on suomalainen kiropraktikkojen etujärjestö. Se on perustettu 1977. Se on jäsenenä kansainvälisissä alan keskusjärjestöissä, jotka ovat Euroopan Kiropraktikkoliitto (ECU=European Chiropractic Union) ja Maailman Kiropraktikkoliitto (WFC).


title: Naprapatia

text: Naprapatia on yksi manuaalisen lääketieteen muodoista. Naprapatia on erikoistunut tuki- ja liikuntaelinsairauksien ja toimintahäiriöiden tutkimiseen, hoitoon ja ennaltaehkäisyyn. Tutkimisen ja hoidon perustana on lääketieteellinen terveys- ja sairauskäsitys sekä sen pohjalta kehittynyt diagnostiikka ja tautiluokitus.


title: Naprapatia

text: Tutkimisessa ja diagnosoinnissa huomioidaan potilaan historia, psykososiaaliset tekijät, ympäristötekijät, lääketieteelliset ja kliiniset löydökset. Hoitomenetelminä käytetään nivelten manipulaatio- ja mobilisaatiohoitoja, lihasten ja muiden pehmytosakudosten hoitoa sekä lääkinnällistä harjoitusterapiaa. Hoitoon voi kuulua myös teippauksia,lämpöhoitoja, sähköhoitoja, ergnomista ohjausta ja neuvontaa.


title: Naprapatia

text: Suomessa kaikki naprapaatit ovat Valviran ylläpitämään rekisteriin rekisteröityjä terveydenhoitoalan ammattilaisia. Suomessa oli vuonna 2005 koulutettuja ja rekisteröityjä naprapaatteja noin 100.. Alan ammatillinen etu- ja koulutusjärjestö Suomessa on Suomen Naprapaattiyhdistys, joka on perustettu vuonna 1975. Se on kansainvälisen järjestön IFONA:n jäsen (International Federation of Naprapathic Associations).


title: Naprapatia

text: Dr. Oakley Smith valmistui vuonna 1899 Iowassa kiropraktikoksi (Palmer School of Chiropractic). Samana vuonna hän aloitti opiskelut lääketieteellisessä oppilaitoksessa Iowassa ja opiskeli siellä kolme vuotta. Sen jälkeen hän aloitti työskentelyn Daniel D. Palmerin kanssa (Palmer School of Chiropracticin perustaja).


title: Naprapatia

text: Hän ei kuitenkaan ollut tyytyväinen kiropraktiikan antamiin selityksiin ja hoitoihin, joten hän irrottautui kiropraktiikasta ja alkoi luomaan omaa teoriaansa. Hän otti ajatteluunsa mukaan muun muassa lihakset, ligamentit, jänteet ja hermot.


title: Naprapatia

text: Hän lähti Eurooppaan oppimaan lisää ja löysikin Böömistä (Tšekistä) perinteistä manuaalista terapiaa, joka oli melko yhtäläistä hänen luomansa teorian kanssa. Sana naprapatia tuleekin tšekin kielestä sanasta "napravit, "joka tarkoittaa "korjata", sekä kreikkalaisesta sanasta "pathos," joka tarkoittaa kipua. Muutama vuosi reissunsa jälkeen hän muutti Chicagoon, avasi oman klinikkansa ja loi omaa oppiaan.


title: Naprapatia

text:
Vuonna 1906 hän julkaisi kirjan "A Textbook of Modernized Chiropractic", joka sai myöhemmin nimekseen "Naprapathy". Dr Oakley Smith aloitti ensimmäisen naprapatian koulutuksen vuonna 1907. Koulu sai nimekseen Oakley Smith School of Naprapathy. Vuonna 1949 toinenkin koulu avattiin Chicagoon: The National College of Naprapathy. Vuonna 1971 nämä kaksi koulua yhdistettiin ja nimettiin Chicago National College of Naprapathyksi (nykyään National College of Naprapatic Medicine). Vuonna 2007 naprapatia vietti 100-vuotispäiviään.
Manuaalinen terapia, kuten naprapatia, on todettu tehokkaaksi hoitokeinoksi useissa eri tuki-ja liikuntaelimistön vaivoissa. Naprapatian tehokkuudesta on julkaistu joitakin tutkimuksia. Näissä tutkimuksissa naprapaattinen hoito toimi hoitoketjussa paremmin hoitotuloksin ja pienemmin kustannuksin verrattaessa ortopediseen konsultaatioon.


title: Naprapatia

text: Selkärangan manipulaatiohoidon haittoja ei ole tutkittu systemaattisesti, mutta tapaustutkimusten perusteella on arvioitu, että komplikaatioriski on vähäinen. Niskan alueen manipulaatio voi aiheuttaa vakavia haittoja, minkä vuoksi kaikki eivät suosittele sen käyttöä.


title: Naprapatia

text: Suomessa naprapatiaa voi opiskella Kaakkois-Suomen ammattikorkeakoulussa. Koulutus kestää 4 vuotta ja sisältää 240 opintopistettä. Opetus perustuu alan tuoreimpaan tutkimustietoon ja kansainväliseen verkostoon. Vierailevia asiantuntijaluennoitsijoita käy mm. Ruotsista, Yhdysvalloista ja Virosta. Osa vierailevista asiantuntijoista tekee erikoisalansa tieteellistä tutkimusta, mikä osaltaan syventää myös koulutuksen asiantuntemusta.


title: Naprapatia

text: Naprapaatti (AMK) voi sijoittua töihin yksityisvastaanotolle, lääkäriasemalle tai muihin hoitolaitoksiin sekä toimia alansa asiantuntijana osana terveyskeskusten, sairaaloiden tai kuntoutuksen moniammatillisia hoitoryhmiä.


title: Naprapatia

text: Suomen Naprapaattiyhdistys


title: Malmin sairaala

text: Malmin sairaala on Helsingissä, Malmin kaupunginosassa sijaitseva sairaala-alue. Vuonna 2014 valmistuneessa rakennuksessa 2 on päivystystoimintoja: terveyskeskuspäivystys, pientraumapäivystys, psykiatrinen päivystys, sairaalapäivystys, päivystysosasto, valvontayksikkö ja päivystystä tukevat vuodeosastot. Lisäksi samassa rakennuksessa sijaitsee sisätautien poliklinikka, murtumien jälkitarkastuspoliklinikka ja yksi geriatrinen vuodeosasto sekä HUS:n toimintoina laboratorio ja kuvantaminen. Rakennuksessa 18 puolestaan toimii Helsingin sairaalan vuodeosastoja sekä psykiatria- ja päihdepalvelujen katkaisuhoito-osasto. Malmin sairaala -nimistä organisaatiota ei siis enää ole, vaan eri toiminnoista vastaavat eri toimijat. Sairaalan osoite on Talvelantie 6.


title: Malmin sairaala

text: Malmin ilta-, viikonloppu- ja yöpäivystys on tarkoitettu erityisesti itäisen, kaakkoisen, koillisen ja pohjoisen Helsingin vähintään 16-vuotiaille asukkaille kiireellisissä sairastapauksissa.


title: Malmin sairaala

text: Malmin sairaala rakennettiin vuonna 1908 kulkutautisairaalaksi. Sairaalaa laajennettiin ensimmäisen kerran vuonna 1916, ja vuosisadan alkupuolella siellä hoidettiin lähinnä infektiopotilaita. Kokonaan uusi kolmikerroksinen sairaalarakennus, nykyinen rakennus 1, saatiin valmiiksi vuonna 1930, ja vuoteen 1938 mennessä rakennuksia oli jo yhteensä seitsemän ja sairaansijoja 93. Tuolloin Malmin sairaalassa oli oma laboratorio, apteekki, leikkaus- ja röntgenhuoneet sekä kaksi lääkärinvirkaa. Sodan aikaan vuosina 1939–1944 rakennus 1:ssä toimi sotilassairaala, ja sodan jälkeen sairaala siirtyi Helsingin kaupungin alaisuuteen ja nimettiin Malmin sairaalaksi. Helsingin ja Uudenmaan sairaanhoitopiirin (HUS) uudistuksen jälkeen 1999–2000 Malmista tuli Helsingin terveyskeskussairaala.


title: Malmin sairaala

text: Sairaalan päivystystoiminta päättyi 16. syyskuuta 2010 ja avautui uudelleen 27. marraskuuta 2014, yli puolitoista vuotta alkuperäisestä aikataulusta myöhässä. Tänä aikana purettiin vanhan päärakennuksen kaksi siipeä, jotka olivat valmistuneet 1950- ja 1980-luvuilla ja joissa sijaitsivat päivystyspoliklinikka ja terveyskeskuspäivystys. Tilalle rakennettiin uudisrakennus (rakennus 2), joka yhdistettiin korkealla lasisella aulalla kahteen vanhaan suojeltuun rakennukseen, jotka peruskorjattiin. Malmin sairaalan väliaikaistiloina toimi Marian sairaala, jossa päivystys lopetettiin 26. marraskuuta 2014. Osa vuodeosastoista (A-osastot) kuitenkin pysyivät koko remontin ajan Malmilla rakennuksessa 18.


title: Korallimonnit

text: Korallimonnit ("Plotosidae") on monnikalojen heimo. Siihen kuuluu yli kolmekymmentä lajia, jotka jaetaan yhdeksään sukuun.


title: Korallimonnit

text: Noin puolet lajeista elää meressä, puolet makeassa vedessä. Kaikki makeanveden lajit elävät Australiassa. Merivesilajeja tavataan indopasifisella merialueella.


title: Korallimonnit

text: Korallimonnit ovat vartaloltaan pitkulaisia, ja uivat luikertamalla pyrstöään kuin ankeriaat. Joitakin lajeja pyydystetään ruoaksi, toisia akvaariokaloiksi.


title: Optima

text: Discendum Optima on oppimisalusta eli virtuaalinen oppimisympäristö, joka toimii verkkoselaimella. Muutamat ominaisuudet (pääasiassa opettajan ja hallinnoijan käytössä olevat) vaativat Java-liitännäisen.


title: Optima

text: Optimaan on mahdollista luoda erilaisia, kuhunkin tarkoitukseen räätälöityjä työtiloja. Myös ympäristön käyttäjien oikeudet erilaisten objektien lukemiseen, näkemiseen ja kirjoittamiseen voidaan määritellä. Käytössä on myös erilaisia työkaluja tehtävien tekemiseen ja vuorovaikutukseen.


title: Libristi

text: Libristi on ammattinimike, joka edellyttää kirjakauppa-alan ammattitutkinnon suorittamista. Libristin koulutus valmistaa suorittamaan myynnin ammattitutkintoon.


title: Libristi

text: Suomessa libristikoulutusta järjesteää Rastor. Aiemmin koulutuksesta vastasi Markkinointi-instituutti. Libristin koulutukseen osallistumisen edellytyksenä on kahden vuoden kokemus kirjakauppa-alan myynti- ja asiakaspalvelutehtävissä sekä työpaikka kirjakaupassa. Työn ohessa suoritettavat opinnot kestävät noin 1,5 vuotta.


title: Purppuranapsija

text: Purppuranapsija ("Lutjanus purpureus") on urheilukalastajien suosima merikala, jota tavataan Atlantin länsiosissa.


title: Purppuranapsija

text: Purppuranapsija on punasävyinen ja ahvenen muotoinen ja se voi kasvaa metrin mittaiseksi. Se sekoitetaan usein punanapsijaan ("Lutjanus campechanus") tai muihin napsijalajeihin.


title: Purppuranapsija

text: Purppuranapsijoita tavataan Atlantin länsiosassa, Karibialla Kuubasta etelään aina Brasiliaan asti.


title: Barneveld

text: Barneveld () on kunta Alankomaissa, Gelderlandin provinssissa. Asukkaita kunnassa on 52 066 (1.1.2009) ja väestötiheys oli 296 as./km². Pinta-alaa Barneveldillä on 176,74 neliökilometriä, josta vettä on 0,73 km². Kunnan pormestari on Jos Houben.


title: Barneveld

text: Barneveldin naapurikunnat ovat Putten pohjoisessa, Ermelo koillisessa, Apeldoorn idässä, Ede etelässä, Scherpenzeel lounaassa, Leusden lännessä sekä Amersfoort ja Nijkerk luoteessa. Leusden ja Amersfoort kuuluvat Utrechtin maakuntaan.


title: Barneveld

text: Barneveldin kuntaan kuuluu yhdeksän kylää: Barneveld, Voorthuizen, Kootwijkerbroek, Garderen, Terschuur, Stroe, Zwartebroek, De Glind ja Kootwijk.


title: Barneveld

text: Barneveldissä on kaksi rautatieasemaa: Barneveld Noord ja Barneveld Centrum.


title: Adriano Rossato

text: Adriano Fabiano Rossato (s. 27. elokuuta 1977 Vila Velha, Brasilia) on brasilialainen jalkapalloilija. Hän edustaa brasilialaista Comercialia. Hän on pelipaikaltaan vasen laitapuolustaja.


title: Adriano Rossato

text: Heinäkuussa 2004 Rossato siirtyi Portugalin suurseura Portoon, jossa hän ei kuitenkaan pelannut yhtään virallista ottelua. Myöhemmin samana vuonna hän siirtyi espanjalaiseen Real Sociedadiin. Ensimmäisen maalinsa hän teki jo kauden toisessa ottelussa Sevillaa vastaan.


title: Adriano Rossato

text: Kaudeksi 2005–2006 Rossato palasi Portugaliin, kun hänet lainattiin vuoden sopimuksella Sporting Bragaan. Palattuaan vuoden jälkeen takaisin Real Sociedadiin ja hän aloitti kauden joukkueen mukana, mutta tammikuussa 2007 hänet lainattiin jälleen tällä kertaa União Leiriaan.


title: Adriano Rossato

text: Vuonna 2007 Rossato siirtyi Espanjan toiseksi korkeimmalla sarjatasolla pelanneeseen Málagaan. Kauden 2007–2008 päätteeksi Málaga palasi takaisin pääsarjaan kahden vuoden tauon jälkeen.


title: Lännenhelmilavastaja

text: Lännenhelmilavastaja ("Chlamydera guttata") on Australiassa tavattava lavastajiin kuuluva varpuslintu.


title: Lännenhelmilavastaja

text: Kooltaan lännenhelmilavastaja on noin 24–28 cm. Väritykseltään lintu on pääosin ruskean kirjava. Siivet ovat hieman muuta yläruumista vaaleammat. koiraalla on niskassaan violetti täplä, joka on naarailla pienempi. Rinta on tumma ja siinä on vaaleita suomumaisia kuvioita. Vatsa on vaalea ja kuviointi erottuu vain heikosti. Naaraan pyrstö on hieman koiraan pyrstöä pidempi ja naaraan rinnan kuvio ovat voimakkaampia. Nuoret linnut muistuttavat naarasta, mutta ovat vaaleampia ja harmaampia.


title: Lännenhelmilavastaja

text: Lännenhelmilavastajaa tavataan Australiassa kahdella erillisellä alueella. Maan keskiosassa ja Pilbaran alueella Länsi-Australiassa. Lajin elinympäristöä ovat metsät ja pensaikot.


title: Lännenhelmilavastaja

text: Koiras rakentaa naaraita hukutellakseen risuista käytävämallisen lehtimajan, jonka seinät kaartuvat ylöspäin. Rakennelma koristellaan valkoisilla ja vihreillä esineillä, kuten marjoilla, hedelmillä, lehdillä ja luilla. Laji voi käyttää myös ihmisten poisheittämiä materiaaleja kuten lasia tai erilaisia metalliesineitä. Koiras ylläpitää majaansa yleensä noin kolme vuotta ennen uuden rakentamista. Uusi rakennelma tehdään vanhan tilalle tai sen lähelle ja sen rakentamisessa koiras hyödyntää vanhan pesän materiaalia.


title: Lännenhelmilavastaja

text: Koiras voi pariutua monen naaraan kanssa pesimäaikana, joka kestää heinäkuusta joulukuulle. Pesän rakentaa naaras yksin risuista. Pesä on harvahko kuppimainen risupesä. Naaraslännenhelmilavastaja munii yhdestä kahteen harmahtavanvihreää ruskeapilkullista munaa. Naaras huolehtii yksin munien hautomisesta ja kuoriutuneiden poikasten hoitamisesta.


title: Lännenhelmilavastaja

text: Lännenhelmilavastajan ravinto koostuu pääosin hedelmistä. Laji syö erityisesti "Ficus platypoda"- ja "Santalum spicatum"-puulajien sekä käärmekurkun ("Trichosanthes cucumerina") hedelmiä.


title: Napsijat (kalaheimo)

text: Napsijat (Lutjanidae) on ahvenkalojen heimo. Siihen kuuluu noin sata lajia, jotka jaetaan neljään alaheimoon ja 17 sukuun. Useimmat lajit elävät meressä trooppisella ja subtrooppisella alueella, jotkin jokisuissa murtoveden luonteisessa vedessä. Jotkin lajit käyvät jokivedessä syömässä. Napsijoita tavataan 450 metrin syvyydessä asti.


title: Napsijat (kalaheimo)

text: Napsijoiden joukossa on monia ruokakaloja, mutta jotkin ovat aiheuttaneet siguatoksiinimyrkytyksiä. Tunnetuin ruokakala on punanapsija ("Lutjanus campechanus"), mutta sen nimellä myydään monia muitakin kaloja.


title: Tummameriliitäjä

text: Tummameriliitäjä ("Procellaria parkinsoni") on Uuden-Seelannin kotoperäinen valtamerilintu. Laji on nimetty skotlantilaisen Sydney Parkinsonin kunniaksi, joka osallistui kapteeni James Cookin Tyynenmeren-purjehdukselle 1768.


title: Tummameriliitäjä

text: Tummameriliitäjä on kokonaan tummanruskea, lähes musta, pitkäsiipinen Tyynenmeren liitäjä, jolla on sinertävän valkoinen, mustakärkinen nokka. Linnun pituus on noin 46 cm ja paino 680–720 g, ja se on meriliitäjistä pienikokoisin. Sukupuolet ovat samanvärisiä.


title: Tummameriliitäjä

text: Tummameriliitäjä elää laajalla alueella Tyynellämerellä Uudesta-Seelannista Kalifornian, Keski-Amerikan ja Etelä-Amerikan luoteisrannikoille. Se pesii ainoastaan Uuden-Seelannin kahdella saarella, Great ja Little Barrier Islandilla, joista Great Barrier Islandilla on noin 2 500 parin ja Little Barrier Islandilla, jossa laji oli erittäin runsas 1800-luvulla, enää noin 100 parin yhdyskunnat. Lajin kokonaiskanta on noin 10 000 yksilöä. Aikaisemmin se pesi myös Pohjoissaarella ja Eteläsaaren lounaisrannikolla, mutta hävisi näiltä paikoilta 1960-luvulla.


title: Tummameriliitäjä

text: Laji muuttaa koilliseen Galápagossaarten kautta Amerikan länsirannikolle. Kanta on taantunut saarille tuotujen vieraiden petojen, erityisesti villiintyneiden kissojen, sekä kalastuksessa käytettävien pitkäsiimojen takia.


title: Tummameriliitäjä

text: Little Barrier Islandilta poistettiin kissat 1970- ja 1980-luvulla, jonka jälkeen sinne 1986–1990 siirrettiin yhteensä 249 poikasta Great Barrier Islandilta. Seuranta on kuitenkin ollut puutteellista.


title: Tummameriliitäjä

text: Laji pesii metsäisillä rinteillä yli 500 m:n korkeudella merenpinnasta. Pääsaarella pesimäpaikat sijaitsivat jopa 1,2 kilometrin korkeudella. Pesimäajan jälkeen se elää valtamerellä.


title: Tummameriliitäjä

text: Tummameriliitäjät elävät yhdyskunnissa. Ne kaivavat pitkän pesäonkalon, jonka perälle ne rakentavat pesän. Naaras munii sinne joulukuussa yhden munan. Poikanen kuoriutuu tavallisesti helmikuussa ja jättää pesän lentokykyisenä toukokuussa, joskus jo huhtikuussa. Nuoret linnut palaavat synnyinsaarelleen kolme- tai neljävuotiaina, ja ovat sukukypsiä viisi- tai kuusivuotiaina.


title: Tummameriliitäjä

text: Tummameriliitäjät syövät mustekaloja, kaloja ja äyriäisiä. Ne saalistavat enimmäkseen meressä kelluen siepaten ruokansa veden pinnasta, usein myös sukeltamalla. Joskus ne seuraavat kalastusaluksia syöden jätteitä ja perkuutähteitä.


title: Tetrodotoksiini

text: Tetrodotoksiini (CHNO) on eräissä eläimissä tavattava voimakas hermomyrkky. Sitä tuottaa bakteeri, joka elää symbioosissa joidenkin vaihtolämpöisten eläinten kanssa. Myrkky tunnetaan parhaiten pallokalojen myrkkynä, mutta sitä on löydetty myös sammakkoeläimistä, meritähdistä, tursaista ja madoista.


title: Tetrodotoksiini

text: Myrkytys aiheuttaa pahoinvointia ja halvaantumisen, joka johtaa kuolemaan. Se vaikuttaa tukkimalla hermojen natriumkanavat. Eräät tutkijat ovat esittäneet, että pientä määrää tetrodotoksiinia olisi käytetty Haitilla tekemään ihmisistä zombeja.


title: Buffalo soldier

text: Buffalo soldier () oli alun perin Pohjois-Amerikan intiaanien antama nimitys Yhdysvaltain 9. ja 10. ratsuväkirykmentin afroamerikkalaisille sotilaille, jotka osallistuivat 1800-luvun loppupuolen intiaanisotiin. Nimityksen käyttö laajeni koskemaan kaikkia vuonna 1866 perustetuissa rykmenteissä palvelleita afroamerikkalaisia joukkoja eli ratsuväkirykmenttien lisäksi myös 24. ja 25. jalkaväkirykmenttejä. Nimityksen alkuperäisestä perustelusta ei ole täyttä varmuutta, mutta sen uskotaan viittaavaan puhvelin kiharaista harjaa muistuttavaan sotilaan tukkaan sekä rohkeuteen ja peräänantamattomuuteen, mitkä intiaanien mukaan olivat puhveleille ominaisia luonteenpiirteitä.


title: Buffalo soldier

text: Yhdysvaltain sisällissodan aikana Pohjoisvaltiot perustivat useita väliaikaisia mustia sotilasrykmenttejä, mutta kongressi perusti varsinaiset Buffalo soldier -rykmentit rauhanajan sotilasyksiköiksi vasta sisällissodan jälkeen vuonna 1866. Alkuperäisen lain mukaan kaikkien buffalo soldier -yksiköiden upseerien piti olla valkoihoisia. Buffalo soldier -yksiköt palvelivat intiaanisotien lisäksi muun muassa Espanjan ja Yhdysvaltain sodassa 1898 ja Filippiinien ja Yhdysvaltain sodassa 1899–1902. Sellaisinaan niitä ei osallistunut ensimmäiseen maailmansotaan, mutta toisessa maailmansodassa osa rykmenteistä osallistui taisteluihin Tyynellämerellä, Pohjois-Afrikassa ja Italiassa. Viimeiset Buffalo soldier -rykmentit olivat mukana vielä Korean sodassa 1950-luvun alussa. Sodan ollessa vielä käynnissä erilliset mustat yksiköt lakkautettiin ja niissä palvelleet siirrettiin muihin yksiköihin.


title: Meriliitäjät

text: Meriliitäjät ("Procellaria") on ulappaliitäjien heimoon kuuluva lintusuku.


title: Meriliitäjät

text: Meriliitäjät ovat yleensä hyvin tummia ja pitkäsiipisiä, noin puoli metriä pitkiä ja kilon painoisia valtamerilintuja. Ne lisääntyvät Uudessa-Seelannissa (kaksi lajia) ja Etelämannerta ympäröivän merialueen saarilla (kaksi lajia). Ne kaivavat syvän pesäonkalon maahan ja munivat yhden munan. Pesimäkierto kestää kokonaisuudessaan noin yhdeksän kuukautta. Ravintonaan ne käyttävät meren pinnassa eläviä mustekaloja, äyriäisiä ja kaloja, sekä seuraavat kalastusaluksia jätteitä syöden.


title: Meriliitäjät

text: Meriliitäjiä on viisi lajia BirdLife Suomen lajiluettelossa:


title: Ruthless Records

text: Ruthless Records on yhdysvaltalainen levy-yhtiö, jonka rap-artisti Eazy-E, N.W.A-yhtye ja Jerry Heller perustivat yhdessä. Yhtiö perustettiin vuonna 1986 Comptonissa, Kaliforniassa. Ruthless Recordsin pääasiallinen genre on gangsta rap.


title: Ruthless Records

text: Ruthless Records perustettiin lähinnä auttamaan Eazy-E:tä ja N.W.A:ta heidän uriensa ollessa alussa. Yhtiön ensimmäinen single oli Eazy-E:n ”Boyz-n-the-Hood”, jonka jälkeen tulivat N.W.A:n singlet ”Dopeman” ja ”8-Ball”. Ensimmäinen Ruthless Recordsin julkaisema täyspitkä albumi oli N.W.A:n "Straight Outta Compton". Tämän jälkeen tuli Eazy-E:n ensimmäinen sooloalbumi, "Eazy-Duz-It".


title: Ruthless Records

text: N.W.A:n hajoamisen jälkeen rap-artistit The D.O.C ja Suge Knight yrittivät saada Dr. Dren eroamaan Ruthless Recordsista, ja Dre päätyi perustamaan Death Row Recordsin. Tämän jälkeen Eazy-E ryhtyi hankkimaan Ruthless Recordsiin artisteja, eritoten sellaisia, joilla oli ollut riitaa Dr. Dren kanssa. Tähän joukkoon kuuluivat muun muassa Gangsta Dresta, B.G. Knocc Out, DJ Yella ja tuottajan Rhythm D. Tähän aikaan Ruthlessiin kuului myös hip hop -ryhmä Atban Klann, jonka jäseniä olivat muun muassa will.i.am (silloin Will 1X) ja apl.de.ap, joista myöhemmin tuli Black Eyed Peasin jäseniä.


title: Nour Hadhria

text: Nour Hadhria (, s. 4. syyskuuta 1990) on tunisialainen jalkapalloilija. Keskikentällä pelaava Hadhria edustaa Tunisian pääsarjassa CA Bizertinia.


title: Nour Hadhria

text: Hadhria siirtyi ammattilaiseksi allekirjoitettuaan sopimuksen Club Africainin kanssa 13. tammikuuta 2008. Hän pelasi kauden 2007–2008 aikana yhdessä liigaottelussa ja saavutti kauden päätteeksi ensimmäisen Tunisian-mestaruutensa. Hadhria teki ensimmäisen maalinsa Stade Tunisienia vastaan pelatussa ottelussa 23. huhtikuuta 2009.


title: Nour Hadhria

text: Heinäkuussa 2011 Hadhria siirtyi vuoden mittaisella lainasopimuksella CA Bizertiniin.


title: Bill Orton

text: William "Bill" Orton (22. syyskuuta 1948 – 18. huhtikuuta 2009) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneen jäsenenä Utah'n kolmannesta vaalipiiristä vuosina 1991–1997. Hän oli varsinaiselta ammatiltaan lakimies ja uskoltaan mormoni.


title: Bill Orton

text: Orton kuoli 60-vuotiaana liikenneonnettomuudessa saamiinsa vammoihin.


title: Travis Hansen

text: Travis Mitchell Hansen (s. 15. huhtikuuta 1978 Provo, Utah) on yhdysvaltalainen koripalloilija. Mountain View High Schoolin jälkeen hän pelasi Utah Valleyn yliopistossa vuosina 1996–1997 ja Brigham Youngin yliopistossa 2000–2003. Välillä hän teki mormonina lähetystyötä Chilessä.


title: Travis Hansen

text: Hansen aloitti ammattilaisuransa vuonna 2003 NBA-seura Atlanta Hawksissa. Hän pelasi siinä yhden kauden, jonka jälkeen hän on ollut Saski Baskoniassa ja MBK Dynamo Moskovassa.


title: Globaalin kapitalismin puolustus

text: Globaalin kapitalismin puolustus (ruots. "Till världskapitalismens försvar", engl. "In Defence of Global Capitalism") on ruotsalaisen tietokirjailijan ja aatehistorioitsijan Johan Norbergin teos, joka puolustaa taloudellista globalisaatiota ja vapaakauppaa. Alkuteos ilmestyi toukokuussa 2001 ruotsalaisen ajatushautomon Timbron julkaisemana. Timbro on ruotsalaisen elinkeinoelämän keskusliiton ("Svenskt Näringsliv") perustama ja rahoittama. Kirjan suomenkielinen versio ilmestyi lokakuussa 2004 (Gummerus).


title: Globaalin kapitalismin puolustus

text: Kirjassa Norberg pyrkii kumoaamaan globalisaationvastustajien argumentit tukeutuen ensisijaisesti YK:n tilastoihin. Norbergin mukaan "kapitalismin leviäminen viime vuosikymmeninä on vähentänyt köyhyyttä ja lisännyt yksilöiden mahdollisuuksia ympäri maailman. Elintaso ja eliniän pituus ovat nousseet nopeasti useimmissa paikoissa. Aliravitsemus, lapsikuolleisuus ja epätasa-arvo ovat vähentyneet. Tämä johtuu taloudellisesta ja teknisestä kehityksestä, joka on markkinoita vapauttaneen politiikan seurausta. Talouttaan vapauttaneet köyhät maat ovat saavuttaneet vaikuttavia tuloksia, kun taas maat, jotka eivät ole vapauttaneet talouttaan, ovat kurjuudessa. Siksi tarvitaan lisää kapitalismia ja globalisaatiota, jos halutaan parempi maailma, ei vähemmän."


title: Globaalin kapitalismin puolustus

text: Vuoteen 2008 mennessä kirja on käännetty kahdelletoista kielelle ja niiden eri varianteille intianenglantia, arabiaa, venäjää, espanjaa ja kiinaa myöten. Kirjan pohjalta on myös tehty Channel 4 -tv-kanavalle dokumenttielokuva "Globalisation is Good" vuonna 2003.


title: Troll (asema)

text: Troll on Norjan omistama, vuonna 1989 avattu tutkimusasema Kuningatar Maudin maalla, Antarktiksella. Aseman koordinaatit ovat: 72°00′43.5″S 2°31′56″E. Asema sijaitsee 1270 metriä merenpinnan tasolta, 235 km merenrannalta. Asemaa isännöi "Norsk Polarinstitutt".


title: Troll (asema)

text: 7 km asemasta luoteeseen sijaitsee tammikuussa 2005 avattu "Troll Airfield" (Trollin lentokenttä), joka rakennettiin helpottamaan alueen kulkuyhteyksiä.


title: Troll (asema)

text: Aikaisemmin asema oli auki ainoastaan kesäisin, kunnes vuoden 2005 laajennuksen myötä siitä tehtiin ympärivuotinen. Talvisin asemalla on tilaa 6–8 työntekijälle, mutta kesäisin alueelle pystytetään tilapäinen leiri, joka nostaa aseman väliaikaisen asukasluvun noin neljäänkymmeneen. 23.2.2009 asemalla vieraili 15 eri maan ympäristöministeriä keskustelemassa ilmaston lämpenemisestä.


title: Troll (asema)

text:
Aseman tutkimusalaan kuuluu muun muassa:
Successful Antarctic conference


title: Päästäiskengurut

text: Päästäiskengurut ("Potorous") on suku rottakenguruiden heimossa. Suvun lajeista leveäotsapäästäiskenguru ("Potorous platyops") on kuollut sukupuuttoon, mutta kolmea muuta lajia – gilbertinpäästäiskenguru ("P. gilbertii"), pitkäjalkapäästäiskenguru ("P. longipes") ja pitkäkuonopäästäiskenguru ("P. tridactylus") – esiintyy edelleen Australiassa.


title: Jäätä ja tuhkaa

text: Jäätä ja tuhkaa on suomalaislaulaja Hannu Palon kahdeksas studioalbumi, joka julkaistiin 29. huhtikuuta 2009.


title: Jäätä ja tuhkaa

text: Albumi sisältää käännöskappaleiden lisäksi myös uusia lauluja, joita ovat tehneet Marko Haavisto ja levyn sovituksista vastannut Jyrki Telilä. Levyllä vierailee monia tunnettuja muusikoita kuten Pate Mustajärvi, joka laulaa Palon kanssa vuonna 2007 singlenäkin julkaistun "Neljäs mies" -kappaleen.


title: Shawnee Smith

text: Shawnee Smith (s. 3. heinäkuuta 1969 Orangeburg, Etelä-Carolina, Yhdysvallat) on yhdysvaltalainen näyttelijä. Urallaan hän on näytelly muun muassa "Saw"-elokuvasarjassa. Smith laulaa myös country rockia osana duoa Smith & Pyle.


title: Sinisepelkaija

text: Sinisepelkaija ("Geoffroyus simplex") on Papua-Uudessa-Guineassa elävä kaijalaji.


title: Sinisepelkaija

text: Sinisepelkaija on noin 22 cm pitkä ja painaa noin 155 g. Lajista tunnetaan 2 alalajia, "G. s. simplex" ja "G. s. buergersi". Sen höyhenpuku on pääosin vihreä, tummempi selkäpuolelta ja siipien yläpeitinhöyhenistä. Naama ja kurkku ovat kellanvihreät, siipien alapeitinhöyhenet tummansiniset, pyrstön alapinta on himmeän keltainen ja yläpinta vihreä ja siipisulkien sekä isojen peitinhöyhenten reunukset ovat kellanvihreät. Koiraan kaulan ympärillä on siniharmaa sepel, joka puuttuu naaraalta. Naaraan päälaki on sinihohtoinen. Nokka on tummanharmaa, iiris kermanvalkoinen ja jalat oliivinharmaat. Nuori lintu muistuttaa naarasta ilman sinihohtoista päälakea ja sen nokka on ruskeanharmaa ja iiris likaisen harmaa.


title: Sinisepelkaija

text: Ruokailupuita etsivät pikku parvet ovat meluisia ja näkyviä, ruokaillessaan ne ovat hiljaisia ja vaikeasti havaittavia korkealta lehvästöstä.


title: Sinisepelkaija

text: Sinisepelkaija elää Papua-Uusi-Guinean vuoristoseuduilla. Alalaji "simplex"iä tavataan vain Vogelkopissa Arfak- ja Tamrauvuoristoissa saaren länsikärjessä. Sen populaatio on kooltaan yli 50 000 yksilöä ja sen elinympäristön ala 50 000–100 000 neliökilometriä.


title: Sinisepelkaija

text: Laji elää tuoreissa vuoristometsissä 600–2 000 m korkeudella merenpinnasta.


title: Sinisepelkaija

text: Lajin pesintä tunnetaan puutteellisesti ja perustuu yhteen pesälöytöön. Pesä on puun kolossa usein hyvin korkealla. Naaras munii ainakin 2 munaa joulu-tammikuussa.


title: Sinisepelkaija

text: Sinisepelkaija syö hedelmiä, siemeniä, marjoja ja mahdollisesti kukkien mettä.


title: Kari Corbett

text: Kari Corbett (s. 16. helmikuuta 1984 Paisley, Skotlanti, Iso-Britannia) on skotlantilainen näyttelijä. Hän on esiintynyt muun muassa "Kadoksissa"-televisiosarjassa Sarahin roolissa. Hän on myös näytellyt sairaanhoitaja Marian McKaigia sairaaladraamassa Kyläsairaala.


title: Miesten 50 metrin pienoiskiväärin asentokilpailu ammunnan maailmancupin finaalissa 2008

text: Miesten 50 m pienoiskiväärin asentokilpailu ammuttiin maailmancupin finaalissa Bangkokissa Thaimaassa 4. marraskuuta 2008. Kilpailun voitti Yhdysvaltojen Matthew Emmons tuloksella 1269.0 (1171+98.0).


text: Ennen kilpailun alkua voimassa olleet maailmanennätykset:


title: Hikiän koulu

text: Hikiän koulu oli Hausjärven Hikiän kylässä sijaitseva peruskoulu. Koulussa annettiin opetusta luokka-asteille 1–6. Oppilaita koulussa oli noin 70, he tulivat Hikiän, Kallion, Kurun, Maitoisten, Nyryn ja Selänojan kylistä.


title: Hikiän koulu

text: Hikiän koulu lakkautettiin vuonna 2010 ja se oppilaat siirtyivät Hikiällä sijaitsevaan Eskon kouluun.


title: Tillbaka till samtiden

text: Tillbaka till samtiden () on ruotsalaisyhtye Kentin seitsemäs studioalbumi. Albumi julkaistiin 17. lokakuuta 2007. Levy on tuotettu yhdessä tanskalaistuottaja Joshuan kanssa. Levyn nimi on käännetty versio lauseesta "Paluu tulevaisuuteen" (Tillbaka till framitiden). Albumi nousi Ruotsin levylistalla ensimmäiseksi, Norjassa toiseksi, Suomessa kolmanneksi ja Tanskassa viidenneksi. Levy on myynyt Ruotsissa kaksi kertaa platinaa.


title: Projekti 50

text: Projekti 50 "Gornostai" (, "kärppä") tai NATO-raportointinimeltään Riga-luokka (Riga class) oli sarja Neuvostoliitossa 1950-luvulla rakennettuja vartioaluksia (сторожевой кораль), jotka lännessä luokiteltiin fregateiksi, Suomessa saattajiksi.


title: Projekti 50

text: Alukset olivat edelleenkehitetty ja pienempi seuraaja Projekti 42:lle tai Kola-luokalle (Kuola). Arviolta 65 alusta rakennettiin vuosina 1955–1959. Alukset romutettiin pääasiassa 1980-luvulla, viimeiset 1990-luvulla.


title: Projekti 50

text:
Aluksien mitat olivat 91 metriä, 1 260 tonnia, miehistö 170. Aseistuksena oli 3 × 100 mm/56 tykki ja ilmatorjunta-aseistuksena 4×37 mm/63 ja 4×25/60. Päätykki on lähes sama kuin 100 TK:ssa tai T-55-vaunussa ja käyttää samoja ampumatarvikkeita.
Lisäksi aluksissa oli kaksi tai kolme torpedolaukaisinta ja kaksi RBU-2500-syvyysraketinheitintä. Höyryturbiinit tuottivat 21 000 potkuriakselihevosvoimaa ja antoivat alukselle 28 solmun nopeuden.


title: Projekti 50

text: Aluksia käyttivät Neuvostoliiton laivaston lisäksi Bulgaria, DDR (Ernst Thälmann, Karl Marx, Karl Liebknecht, Friedrich Engels), Suomi (Saattaja Hämeenmaa ja Saattaja Uusimaa) ja Indonesia. Kiinan kansantasavalta rakensi lisenssillä viisi alusta tyyppinimellä 053 (Jinan) ja rakensi myöhemmin lisää erilaisella tykkiaseistuksella nimellä tyyppi 065 (Jiangnan).